22:52 - 2 بەفرانبار 2715\nئەو ڕێوڕەسمە سەرەتا بە خوێندنی سروودی نەتەوایەتی \_'\_'ئەی رەقیب\_'\_' و خولەکێک بێدەنگی بۆ ڕێزگرتن لە گیانی پاکی شەهیدانی کوردستان دەستی پێکرد.\nپاشان ڕەحیم مەنگووڕی بە نوێنەرایەتی هێزی تایبەت لە سنوورەکانی ڕۆژهەڵاتی کوردستان بەخێرهاتنی میوانانی جێژنی دەورەکەی کرد.\nدواتر میرۆ عەلیار ئەندامی دەفتەری سیاسیی حیزبی دێموکراتی کوردستانی ئێران و بەرپرسی کۆمیسیۆنی پەروەردەی حیزبی دێموکرات پەیامێكی تایبەت بە ڕێوڕەسمی دەورەی ٢١٧ی سەرەتایی پێشمەرگەی پێشکەش بە بەشداربووانی جێژنەکە کرد.\nعەلیار لە قسەکانیدا گوتی: دانانی ڕۆژێک لە مێژوودا بە ناوی ڕۆژی پێشمەرگە ئەگەرچی ناتوانێت هەموو بایەخ و جوانییەکانی پێشمەرگە پێناسە بکات، بەڵام ئەوەش دەردەخات کە پێشمەرگە ڕۆڵەی نەتەوەکەیە و خەڵکی کوردستانیش ئەو ڕۆڵەیان وەک پێشمەرگە قەبووڵە و شانازی پێوە دەکەن.\nناوبراو لە بەشێكی دیکەی قسەکانیدا باسی لەوە کرد: \_'\_'ئەمڕۆ ناوی پێشمەرگە لە کۆڕ و کۆبوونەوە نێودەوڵەتییەکان وەک تاکێک دێت کە دژ بە زوڵم و زۆری و هەرەوها پرسێکی زۆر مەترسیداری وەک تیرۆر شەڕ دەکات و پەیامی ئاشتی و ئازادی پێیە.\nدواتر سەلام گردەسووریی بە بۆنەی هاوکات‌بوونی کۆتایی دەورەی ٢١٧ی سەرەتایی پێشمەرگە و شەوی یەلدا، شەوی لەدایک‌بوونی ڕێبەری گەلی کورد دکتور قاسملوو شێعرێکی لەژێر ناوی یەلدادا خوێندەوە.\nلە نێوئاخنی بەرنامەکەدا سروودی هۆ کاکی پێشمەرگە لە لایەن بەشداربووانی دەورەوە پێشکەش کرا.\nپاشان پەیامی دەورەی ٢١٧ی سەرەتایی لە لایەن بەشداربووی دەورە پێژمان شەریعەتیـیەوە خوێندرایەوە.\nدواتر شێعرێک لە لایەن خاتوونی پێشمەرگە شادی رەهگۆم لەژێر ناوی وەرە لە مردن نەترسێین لە نووسینی هیوا میرزایی پێشکەش کرا.\nپاشان گۆرانییەک لە لایەن کاراون عەبدوڵڵاهی پێشکەش بە ئامادەبووانی دەورەکە کرا.\nلە درێژەی بەرنامەکەدا ڕێز لە کاوە فەرزامی پێشمەرگەی هێزی تایبەت لە کێلەشین گیرا.\nپاشان ڕاپۆرتی ئامووزشیی دەورە لە لایەن شۆڕش ئەڵاوەیسیەوە خوێندرایەوە.\nلە بڕگەیەکی دیکەشدا، ڕیزە گۆرانییەکی فولکلۆر لە لایەن بەشداربووی دەورە محەممەد محەممەدزادەەوە پێشکەش بە میوانانی جێژنەکە کرا.


په‌كه‌كێ مه‌زلووم عه‌بدی لادا و دژبه‌ره‌كێ كوردستانێ ل جهی وی دانا - دارکا مازی\nب فه‌رمانا قه‌ندیلێ، مه‌زلووم عه‌بدی «شاهین جیلۆ» ژ فه‌رماندارییا هێزێن سووریایا ده‌مۆكراتیك هات دوورخستن، ته‌ڤ ده‌ستهلات ژێ هاتنه سته‌ندن، نێز بوونا مه‌زلووم ژ هه‌رێما باشوورێ كوردستانێ، سه‌ده‌ما سه‌ره‌كه ئا ڤێ بریارا قه‌ندیلێ یه.\nپێگه‌ها «داركا مازی» ئاگاهی ل ده‌ربارا فه‌رمانا قه‌ندیلێ، یا گوهه‌راندنا مه‌زلووم عه‌بدی ب ده‌ست خستنه و ل گۆری وان ئاگاهییان، چه‌ند رۆژان به‌رێ كۆنسه‌یا رێڤه‌به‌ر یا په‌كه‌كێ ل قه‌ندیلێ جڤیانه، مه‌زلووم مژارا سه‌ره‌كه ئا جڤینێ بوو.\nد جڤینا كونسه‌یا په‌كه‌كێ ده، بریار هات گرتن كو مه‌زلووم عه‌بدی ژ فه‌رماندارییا هێزێن سووریایا ده‌مۆكراتیك هه‌سه‌دێ وه‌ره دوور خستن و كه‌سێ ب ناڤێ «مه‌حموود به‌رخوه‌دان» و كۆد ناڤێ «مه‌حموودێ ره‌ش» ل جیهێ وێ وه‌ره ئه‌ركدار كرن.\nچاڤكانیێن پێگه‌ها «داركا مازی» ل رۆژئاڤا كوردستانێ ئه‌شكه‌ره كرن، مه‌زلووم ب ڤێ فه‌رمانێ هاتییه هایدار كرن، ئه‌و هێژان د ئه‌ركا خوه ده یه، لێ به‌لێ ته‌ڤ ده‌ستهلات ژێ هاتنه سته‌ندن، مایینا مه‌زلووم ب كوالیسیونا ناڤنه‌ته‌وی ئا دژی داعشێ ڤه عه‌لاقه‌داره، ژ به‌ر كو هه‌ڤپه‌یمان بژلی مه‌زلووم نه‌ئاماده‌نه سه‌ره‌ده‌ریێ ل گه‌ل تو كه‌سێن دن بكن.\nئاگاهیێن مه ده‌ست نیشان كرنه كو نێز بوونا مه‌زلووم ژ هه‌رێما باشوورێ كوردستانێ، حكوومه‌تا باشوور یێك ژ سه‌ده‌مێن سه‌ره‌كه یێن فه‌رمانا گوهه‌راندنێ بوون.\nل رۆژێن رابووری و به‌را جڤینا كۆنسه‌یا په‌كه‌كێ، قه‌ندیلێ هشیاری دا بوو مه‌زلووم، ژ به‌ر ڤێ سه‌ده‌مێ جه‌نه‌رال مه‌زلووم ل رۆژا 10 جۆتمه‌هێ ئه‌ڤ یێك ل تویته‌را خوه نڤیساندبوو:\n«رێبەر و هزرمەند عه‌بدوللا ئۆجالان دامەزرینەرێ فکرا هەڤژیانا ئازادە، كلیلا چارەسەری و ئاشتییا رۆژهلاتا ناڤین د دەستێ وی ده یە، ئازادکرنا رێبەر ئاپۆ وێ ئاشتییا دۆمدار ل په‌ی خوه بینه».\nیا راست ئه‌ڤ هه‌ولا مه‌زلووم یا په‌سن دایینێ ب عه‌بدوللا ئۆجالان ژ بۆ وێ بوو كو ووسا خوه نیشان بده كو هێژان مریدێ په‌كه‌كێ یه.\nپه‌كه‌كه چما ژ مه‌زلووم عاجز بوو؟\nرێخستنا په‌كه‌كێ ژ ده‌ما ده‌ركه‌تنا ناڤێ مه‌زلووم وه‌كه جه‌نه‌رال، هه‌ر وها ناسیاربوونا وی، پڕ ژێ عاجز بوو، ته‌یبه‌ت ته‌ڤگه‌ریانا وی یا ب ئامه‌ریكییان ره و هه‌روه‌ها جڤاكا ناڤنه‌ته‌وه‌یی ئه‌و وه‌كه نوونه‌رێ كوردێن رۆژئاڤا كورستانێ ناس كر، زێده‌باری ڤێ نێز بوونا وی یا ژ هه‌رێما باشوورێ كوردستانێ و سپاس كرنا وێ ژ بۆی سه‌رۆكێ باشوورێ كوردستانێ نێچیرڤان بارزانی، عاجزییا په‌كه‌كێ گهانده لۆتكێ.\nرێخستنا په‌كه‌كێ ژ بۆ كو رێ ل به‌ر مه‌زلووم بگره، توهمه‌ت ژ بۆی چێكرن و هه‌ر وها هه‌ولا ته‌رۆر كرنا وی دا، لێ به‌لێ ئامه‌ریكییان زێره‌ڤانی ل مه‌زلووم دكر، لۆما ئه‌ڤ پیلانا په‌كه‌كێ راستی شكه‌ستنێ هات.\nپه‌كه‌كێ دگۆ: مه‌زلووم ل گه‌ل ئامه‌ریكییان و باشوورێ كوردستانێ ل دژی رێخستنا په‌كه‌كێ كه‌تییه ته‌ڤگه‌رێ، ژ به‌ر ڤێ په‌كه‌كێ رێ ل به‌ر هه‌موو هه‌نگاڤێن مه‌زلووم گرتن و نه‌هشت دانوستاندنێن رۆژئاڤا ژی ئێنجامان بگرن.\nپاش ئێریشا داگیركه‌رییا تركیێ یا ل سه‌ر رۆژئاڤایێ كوردستانێ، مه‌زلووم عه‌بدی كو ب «كۆبانی» ژی تێ ناس كرن، بێی رێڤه‌به‌رییا په‌كه‌كێ هه‌لوه‌ست گرت و ل گه‌ل رووسیا و تركیێ په‌یمان ژ بۆی راوه‌ستاندنا شه‌ر چێكر، ڤێ یه‌كێ ناڤوده‌نگییا مه‌زلووم چێكر و ل هنه‌ك ناڤه‌ندان ئه‌و وه‌كه قاره‌مانه‌كی نه‌ته‌وه‌یی ناسكر.\nپشتره ل سالا رابووری ژی، ب هه‌ولێن ئامه‌ریكا و فرانسایێ، مه‌زلووم ل گه‌ل ئالیێن كوردستانی یێن رۆژئاڤا ده‌ست ب دانوستاندنان كر و ئه‌ڤ یێك بۆ هێڤی كو قووناغه‌كه نوو ئا ژیانا سیاسی ل رۆژئاڤا ده‌ست پێ بكه، ئه‌ڤ یێك و ل گه‌ل پێوه‌ندیێن مه‌زلووم یێن ل گه‌ل سه‌ركرداتییا سیاسی یا هه‌رێما باشوورێ كوردستانێ بوون سه‌ده‌م كو په‌كه‌كه ژێ عاجز ببه، یا راست په‌كه‌كه د ترسییا ئه‌و ل رۆژئاڤا ب ڤان لڤ و ته‌ڤگه‌رێن مه‌زلووم بێ باندۆر ببه، ژ به‌ر كو ئامه‌ریكییان ژ مه‌زلووم خوه‌ست بوو كو په‌كه‌كه ژ رۆژئاڤا وه‌ره ده‌رخستن.\nیێك ژ سه‌ده‌مێن دن یێن عاجزبوونا په‌كه‌كێ ژ مه‌زلووم، «سه‌بری ئۆك» یێ به‌رپرسێ ئیستخباراتا په‌كه‌كێ و ئەندامێ کۆنسەیا رێڤەبەر یا کەجەکێ ل رۆژئاڤا بوو كو ب فه‌رمانا مه‌زلووم، ژ رۆژئاڤا هاتبوو ده‌رخستن.\nمه‌حموودێ ره‌ش كی یه؟\nمەحموودێ رەش یەک ژ فەرماندارێن پەکەکێ یێن ل رۆژئاڤایێ کوردستانێ یە، ل سالا 1986ێ تەڤلی رەفێن پەکەکێ بوویە، ل رۆژئاڤا هن بەرپرساتیێن مەزن وەرگرتنە، یەک ژ فەرماندارێن بەرپرسیار ژ شکەستنا عەفرینێ بوویە، ئەو ب مەحموودێ جەبلخانەچی ژی تێ ناسکرن، ب یەک ژ کادرۆیێن پەکەکێ یێن هەری رادیکال تێ ناسین، هن جاران د مەدیایا پەکەکێ دە دەرکەتیە و ل دژی حکوومەتا هەرێما کوردستانێ و پێشمەرگەیان گەف خوارنە، داوی جار مەحموودێ رەش راگهاندبوو، «گەر پێشمەرگە هێرشی هەرێمێن گەریلایان بکە، ئەمێ بێئالی نەمینن، دیارە کو ئەمێ کێ بپارێزن».\nپێگه‌ها «داركا مازی» ژ ده‌ستپێكا وه‌شانا خوه ل سالا 2019ێ، چه‌ندین مژارێن نهێنی ل سه‌ر ناكۆكیێن مه‌زلووم و قه‌ندیلێ و هه‌روه‌ها هه‌ولا ته‌رۆر كرنا وی، هه‌ر وها ئێریشێن بێئه‌خلاق یێن مه‌حموودێ ره‌ش ل سه‌ر باشوورێ كوردستانێ و پێشمه‌رگه‌هان به‌لاڤ كر بوون، ئه‌ڤ ژی لینكێن وان مژارانه.\nرێخستنا په‌كه‌كێ دیرۆك پر درێژ یا ته‌سفییه كرنێ هه‌یه، ژ ئاڤا بوونا ڤێ رێخستنێ و هه‌تا رۆژا مه یا ئیرۆ...\nبه‌شا دووێ ژ دامه‌زراندنا پارتییا كاركه‌رێن كوردستانێ ل سالا 1978ێ، هه‌تا نها ب فه‌رمانا سه‌ركرداتییا ڤێ پارتیێ، ب سه‌دان كادر...\nبه‌شا ئێكێ پاش ده‌ربازبوونا عه‌بدوللا ئۆجالان، سه‌رۆكێ زیندانكری یێ په‌كه‌كێ بۆ سووریێ و مانا وی ل باژارێ كۆبانێ ل مالا...\nمه‌زلووم عه‌بدی «سه‌بری ئۆك» ده‌رخست و هستریایێ په‌كه‌كه گرتییه\nسه‌بری ئۆك به‌رپرسێ ئیستخباراتا په‌كه‌كێ و ئەندامێ کۆنسەیا رێڤەبەر یا کەجەکێ ب فه‌رمانا مه‌زلووم عه‌بدی، ژ رۆژئاڤا ولات تێ ده‌رخستن...\nگەنەرال مەزلووم و ئەزموونا پەکەکێ دگەل رۆژئاڤا\nبەشا دوویەمین مەدیایا پەکەکێ دخوازە چ بکە؟ رۆژئاڤاێی کوردستانێ قوربانیێن پڕ مەزن دان لێ هەیا نها ژی پاشەرۆژا وێ هێژان...\nگەنەرال مه‌زلووم و رۆژئاڤا ب په‌كه‌كێ ره ئەزموونەک دنە\nبەشێ یەکێ: قەندیل و رۆژئاڤا ل ژێر سیبەرا عه‌بدوللا ئۆجالان ل گۆر یا دھێتە دیتنێ، حەسابێ وان ل رۆژھلاتا ناڤین...\nپه‌كه‌كه ژ جه‌نه‌رالبوونا مه‌زلووم كۆبانی پڕ عاجز و تۆره‌یه\nدگه‌ل داگیركرنا رۆژئاڤا كوردستانێ ژ ئالیێ ده‌وله‌تا تركیێ ڤه، گه‌له‌ك ئه‌نجامێن سیاسی یێن نوو وێ ده‌ربكه‌ڤن، یه‌ك ژ وان ئه‌نجامان...\nبه‌شێ: 3 و دوماهيێ فەرماندارێ هه‌سه‌دێ «مه‌حموود بەرخوەدان» یان ژی ناڤێ وی یێ په‌كه‌كێ «مه‌حموودێ رەش»، ئاخڤی یە و گۆتییه:...\nبه‌شێ: 2 فەرماندارێ هه‌سه‌دێ «مه‌حموود بەرخوەدان» یان ژی ناڤێ وی یێ په‌كه‌كێ «مه‌حموودێ رەش»، ئاخڤی یە و گۆتییه: «گەر پێشمەرگە...\nگەفا بێ ئەخلاقی یا فەرماندارێ هه‌سه‌دێ – 1\nبه‌شێ: 1 فەرماندارێ هه‌سه‌دێ «مه‌حموود بەرخوەدان» یان ژی ناڤێ وی یێ په‌كه‌كێ «مه‌حموودێ رەش»، ئاخڤی یە و گۆتییه: «گەر پێشمەرگە...


لوقمان غه‌فوور : چاو له‌مایكل بۆمپیۆ بكه نه‌ك له‌ئاشتی هه‌ورامی. – WtariKurd\nلوقمان غه‌فوور : چاو له‌مایكل بۆمپیۆ بكه نه‌ك له‌ئاشتی هه‌ورامی.\nدوێنێ ئێواره كاتێك چاوپێكه‌وتنه‌كه‌ی مایكل پۆمبیۆ- ی وه‌زیری ده‌ره‌وه‌ی ئه‌مریكا-م له كه‌ناڵی سی ئێن ئێن، بینی، ئه‌و ساته پڕ نائومێدییه‌ی ژووره بچكۆڵه بێ په‌نجه‌ره‌كه‌ی نهۆمی دووه‌می رۆژنامه‌ی كوردستانی نوێ-م هاته‌وه‌یاد كه به‌رۆژنامه‌نووسه هاوكاره‌كه‌مم، وت، ته‌له‌فۆنێك بۆ ئاشتی هه‌ورامی بكه.\nساڵی 2006 سه‌ره‌تای ده‌ستبه‌كاربوونی ئاشتی هه‌ورامی بوو وه‌ك وه‌زیری سامانه سروشتییه‌كان له كابینه‌ی شه‌شه‌می حكومه‌تی هه‌رێم، هێشتا ئه‌و نه‌كه‌وتبوو به‌سه‌ر ناز و نیعمه‌تی نه‌وت و پاره‌ی نه‌وت-دا، ته‌له‌فۆنێكم بۆ كرد به خۆشحاڵییه‌وه وه‌ڵامیدامه‌وه و وتیشی، هه‌ر پرسیارێكت هه‌بوو له‌هه‌ر كات و ساتێكدا بوو من ئاماده‌م، ئه‌م په‌یوه‌ندییه وه‌ها خۆشحاڵی كردم، پێموابوو ئیتر هه‌ر پرسیارێكمان هه‌بێت ده‌ریاره‌ی نه‌وت و وه‌زاره‌ته‌كه‌ی بێوه‌ڵام نامێنینه‌وه. له‌و ده‌مه‌دا له‌گه‌ڵ كاك كاوه شێخ عه‌بدوڵلا پێكه‌وه كارمان ده‌كرد، ژماره‌كه‌یم دا به‌ویش، وتم هه‌ر پرسیارێكت هه‌بوو ده‌رباره‌ی وه‌زاره‌ته‌كه‌ی ئاشتی هه‌ورامی، بێدودڵی ته‌له‌فۆنی بۆ بكه، پاشنیوه‌ڕۆیه‌ك هه‌واڵێك واده‌یخوازت په‌یوه‌ندی به ئاشتی هه‌ورامییه‌وه بكرێت، ئه‌و ئه‌ركه‌م به‌كاك كاوه سپارد، كاتێك وه‌ڵامه‌كه‌ی بۆ گێرامه‌وه، سه‌رمسوڕما. ته‌واو به گومان بووم له‌وه‌ی ئه‌و پیاوه‌ی رۆژه‌كانی یه‌كه‌می ده‌ستبه‌كاربوونی بێت.\nده‌مه‌وێت په‌نجه بخه‌مه سه‌ر كێشه‌یه‌ك كه كێشه و ده‌رده‌دڵی هه‌موو میدیاكاری باشوره به‌گشتی، ئه‌م كێشه‌یه نه‌ك ته‌نیا سیفه‌تی كه‌سێكی وه‌ك ئاشتی هه‌ورامی-یه كه نه‌خۆیی و نه‌وه‌زاره‌ته‌كه‌ی بن و بنه‌چه‌ی هه‌یه، به‌ڵكو ئه‌مه سیفه‌تی زۆری وه‌زیره‌كانی هه‌رێمی كوردستانه‌و رۆژ له‌دوای رۆژیش ئه‌م پشتگوێخستن و بێبایه‌خ سه‌یركردنه‌ی وه‌زیره‌كان بۆ ئه‌م پرسه په‌ره‌ده‌ستێنێت، ره‌نگه به‌شێكی گه‌وره‌شی په‌یوه‌ندی به‌و بێسه‌روبه‌ره‌یی و بێ ئاسته‌ی به‌شێك له‌كه‌ناڵه میدیاییه‌كانی باشوری كوردستانه‌وه هه‌بێت، به‌ڵام هێشتا ژماره‌یه‌ك كه‌ناڵ و میدیا و میدیاكاری باش هه‌ن كه جێگه‌ی متمانه‌ن. ئه‌و بێبایه‌خ سه‌یركردنه‌ی وه‌زیره‌كان بۆ میدیا ده‌لاقه‌یه‌كی گه‌وره‌ی كردۆته نێوان خۆیان و میدیا، دواجار هه‌ردوولا زه‌ره‌رمه‌ند بوون. له‌كاتێكدا له‌ئه‌مریكا وه‌زیره‌كان و به‌رپرسه باڵاكان له‌چاوه‌ڕیدان میدیاكان چاوپێكه‌وتنێكیان له‌گه‌ڵ بكه‌ن، نه‌ك میدیا له‌چاوه‌ڕوانیدا نقوم ببێت تا وه‌زیرێك دێت به‌هانایه‌وه بۆ لێدوانێك.\nمن ئه‌مه یه‌كه‌مینجارم نییه، مایكل بۆمپیۆ ده‌بینم له‌میدیاكانی ئه‌مریكا، ده‌یان چاوپێكه‌وتنی تریم بینیوه، ئه‌وه جگه له‌وه‌ی به‌ده‌یان په‌یوه‌ندی ته‌له‌فۆنی كه به‌داخه‌وه وه‌زیره‌كانی حكومه‌ته‌كه‌ی باشور له‌ده‌یان ته‌له‌فۆن ده‌شێت ته‌له‌فۆنێك وه‌ڵام نه‌ده‌نه‌وه. هه‌رچه‌نده من لێره‌دا مایكل بۆمپیۆ-م به‌رێكه‌وت وه‌ك نمونه‌یه‌ك كه‌وته‌به‌رچاو، له‌كاتێكدا به‌شێكی زۆری ئه‌ندامانی ئه‌نجومه‌نی نوێنه‌رانی ئه‌مریكا چاوپێكه‌وتن به‌به‌شێكی گرنگی ژیانی سیاسی و پروپاگه‌نده‌ی دیموكرات و كۆمارییه‌كان ده‌زانن و هه‌رگیز خۆیانی لێبه‌دووورناگرن، ژنه كۆنگرێس و پیاوه كۆنگرێسه‌كان میدیا به‌به‌شێكی دانه‌بڕاو ده‌زانن له سیاسه‌ت، كه‌چی به‌داخه‌وه وه‌زیر هه‌یه له‌كوردستان به هه‌موو ته‌مه‌نی وه‌زیرێتی یه‌ك چاوپێكه‌وتنی رۆژنامه‌نووسی نه‌بووه.\nئه‌م هه‌ڵوێسته نه‌ك زیان به‌خودی كاری به‌رێوه‌بردن و پروپاگه‌نده‌ی كاركردن ده‌گه‌یه‌نێت، به‌ڵكو ده‌بێت به‌شێك له‌دابڕانی نێوان میدیا و ئیداره‌ی حكومه‌ت و نه‌گه‌یاندنی په‌یامێكی رون و بێ پێچ و په‌نا له‌گه‌ڵ میدیا. به‌داخه‌وه له‌به‌رامبه‌ر ئه‌م كه‌مبایه‌خ سه‌یركردنه‌ی میدیای كوردیدا، وه‌زیره‌كانی ئیداره‌ی حكومه‌تی هه‌رێم ئاماده‌ن له‌سه‌ر یه‌ك پێ به‌رامبه‌ر میدیای عه‌ره‌بی و بیانی، راوه‌ستن. له‌دیدێكی ته‌سك و كورتبینییه‌وه، چاوپێكه‌وتنی كه‌ناڵێكی عه‌ره‌بی-یان پێ باشتره وه‌ك له‌كوردی له‌كاتێكدا ئه‌و پێویسته مخاته‌به‌ی گه‌لی باشوری كوردستان بكات نه‌ك مخاته‌به‌ی هاووڵاتیه‌كی به‌سره یان كوت و عه‌مماره. جگه له‌وه‌ی ئه‌و كۆنڤه‌رزه‌یشنه‌ی میدیاكارێكی كورد ئه‌توانێت باشتر ده‌رباره‌ی ژیانی هاووڵاتیان و په‌یوه‌ندی به‌وه‌زاره‌ته‌كه‌یه‌وه، رێكیخات، هه‌رگیز میدیاكارێكی عه‌ره‌ب یان بیانی نازانێت و ناتوانێت رێكیخات، میدیاكارێكی كورد وێنه‌یه‌كی گه‌وره‌ی ژیانی وه‌زاری ئه‌و ده‌بینێت، به‌ڵام میدیاكارێكی بیانی وێنه‌یه‌كی بچووك له‌سه‌ر كاری ئیدراریی و ژیانی وه‌زاره‌ته‌كه‌ی ئه‌و ده‌بینێت.\nجا بۆئه‌وه‌ی ئه‌م دابڕانه نه‌هێڵرێت له‌نێوان وه‌زیره‌كانی كابینه‌ی حكومه‌ت و میدیادا، پێویسته وه‌زیره‌كان كه‌مێك چاو له مایكل بۆمپیۆ-ی وه‌زیری ده‌ره‌وه‌ی ئه‌مریكا بكه‌ن نه‌ك له‌ئاشتی هه‌ورامی – وه‌زیری سامانه سروشتییه‌كانی حكه‌مه‌تی هه‌رێم.


یەکێتی نیشتمانی خوازیاری دانوستانی نێوان پارتەکان بۆ چارەسەر کردنی کێشەکانی هەرێمی کوردستان بوو - SAHAR KURDISH (Sorani)\nیەکێتی نیشتمانی خوازیاری دانوستانی نێوان پارتەکان بۆ چارەسەر کردنی کێشەکانی هەرێمی کوردستان بوو\nOct 07, 2018 10:19 Asia/Tehran\nلە کۆبوونەوەی ئەنجومەنی سەرکرادیەتیی یەکێتیی نیشتمانیی کوردستاندا، ئەو حیزبە داوای دانووستاندن لە نێوان حیزبە سیاسییەکانی هەرێمی کرد بە مەبەستی چارەسەر کردنی کێشەکان و دامەزراندنی پاوەجێی سیاسی لە هەرێمی کوردستان و هەروەها لەو کۆبوونەوەیەدا جەختیش کرا لە سەر پێویستیی بەشداری راستینە لە دەوڵەتی نوێی هەرێم.\nبەپێی هەواڵی کوردپرێس، ڕۆژی شەممە 6ی ئۆکتۆبەر، یەکەم ئەنجومەنی سەرکرادیەتیی یەکێتیی نیشتمانیی کوردستان بە سەرۆکایەتیی کوسرەت ڕەسووڵ عەلی جێگری دووهەمی بەڕێوەبەری گشتیی ئەو حیزبە کۆبوونەوەیێکیان بەمەبەستی تاوتوێ کردنی گۆڕانکارییەکانی ئەم دواییەی عێراق و هەرێمی کوردستان ئەنجام دا.\nلە کۆبوونەوەکەدا ئەنجومەنی سەرکردایەتی جەختی کردەوە لە پێویستیی تەوا وکردنی رێکارە یاسایی و هونەرییەکانی پەیوەست بە هەڵبژاردن لە لایەن کۆمیسیۆنەوە بەشێوەیێکی بێلایەنانە و لەسەر بنەما یاسایی و دیموکراسیەکان و هەموو جۆرە ساختەکارییێک بە کارێکی نایاسایی و دژ بە بنەماکانی دیموکراسی و مافی مرۆڤ دەزانین، لە هەمان کاتدا هەموو جۆرە چەواشەکارییێک بۆ شێواندنی راستیەکان و هەموو پەلاماردانێک بۆ سەر یەکێتی بەتوندی رەت دەکەینەوە.\nلە ڕاگەیێندراوی ئەنجومەنی سەرکردایەتیی یەکێتیدا هاتووە لە روانگەی پەرۆشیی یەکێتی بۆ پاراستنی یەکریزی و ئارامی و بەرژەوەندییە باڵاکانی گەلی کوردستان، جەختی کردەوە، لە پەنابردن بۆ ڕێگای گفتوگۆی بەرپرسیارانەی لایەنە سیاسیەکانی کوردستان بەئامانجی رەخساندنی زەمینەیێکی ئارام بۆ چارەسەرکردنی کێشەکان.\nلەبەشێکی تری کۆبونەوەکەدا، ئەنجومەنی سەرکردایەتی پیرۆزبایی لە بەرهەم ئەحمەد ساڵح کرد، بەبۆنەی هەڵبژاردنی لەلایەن ئەنجومەنی نوێنەرانی عێراقەوە بە سەرۆک کۆماری عێراق و پشتیوانی سەرکردایەتی یەکێتی-یشی بۆ سەرکەوتنی لە ئەرکەکانیاندا دووپات کردەوە.\nسەبارەت بە دۆخی عێراق، پێکهێنانی کابینەی حکوومەت، یەکێتی سوورە لەسەر مافە دەستورییەکانی گەلی کوردستان و ئاسایی کردنەوەی دۆخی کەرکووک و خانەقین و ناوچە کوردستانیە جێناکۆکەکان و پێکهێنانی حکومەتێک، کە رەنگدانەوەی هەموو پێکهاتەکانی عێراق بێت و هەنگاوی کردەیی بنێت بۆ چارەسەرکردنی کێشەکان.\nلەسەر ئاستیی عیراق و هەڕێمی کوردستانیش، ئەنجومەنی سەرکردایەتی، پرسی شەراکەتی راستەقینە لە حوکمڕانی و بەرپرسیارێتی هاوبەش بەگرنگ دەزانێت، بۆ چارەسەرکردنی کێشەکان‌و ئارامی لەپرۆسەی سیاسی.


ئاژانسی کوردپا: حکوومەتی ئیسلامیی ئێران، باسی لە دروستکردن و بە کاردبردنی تۆپێکی نوێ کە لە لەیزەر کەڵکوەردەگرێت، کرد.\nهەواڵدەریی \_"تەسنیم\_"، نزیک لە سپای پاسداران، لە هەواڵێکدا بڵاوی کردووەتەوە کە حکوومەتی ئێران دەستی بە تۆپێکی نوێی لەیزەری گەیشتووە و هۆکاری دروستکردنی ئەمە چەکە قورسەی بۆ پارێزگاری لە هەندێک ناوەندی هەستیاری ئێران گەڕاندەوە.\n\_"شارۆخ شەهرام\_"، جێگری وەزیری بەرگریی ئێران، سەبارەت بە دروستکردنی ئەو چەک قورسە ڕایگەیاند: \_"کەڵکوەرگرتن لە تۆپخانەکان بە دوو ئامانج بووە کە دەتوانێت یارمەتیدەر بێت بۆ دوورهاوێژی و جموجووڵ\_".\nبە وتەی ئەو بەرپرسە نیزامییە، یەکێک لەو شوێنانەی کە ئێمە لە لەیزر کەڵکوەردەگرین، بۆ ئامادەکردنی تۆپخانە و ڕەوانەکردنی تۆپ و شوێنهەڵگرە کە تاکوو ئەم ئامێرە بتوانێت ئامانجەکەی بەوردی بپێکێت\_".\n\_"شاروخ شەهرام\_" هەروەها ڕایگەیاند: \_"لەو ئامێرە لەیزرییانە لە شوێنە هەستیارەکاندا کەڵکوەردەگرین و ئەم کەرەستەیە کە لە بواری لەیزریدا بەکار دێت، لەبەردەستی هێزە چەکدارەکانماندایە\_".


ساڵیادی راپەڕین بەرز رادەگیرێت – Knwe.org\nسەرەکی » هاوپۆل نەکراو » ساڵیادی راپەڕین بەرز رادەگیرێت\nرانیە، مستەفا محەمەد\nفۆتۆ: شوانە رانیەیی\nئەمڕۆ بۆ بەرز ڕاگرتنی ڕاپەڕینی شکۆداری کۆمەڵانی خەڵکی کوردستان، کە لەڕانیەوە بۆسەرجەم شار و شارۆچکەکانی کوردستان گوازرایەوە، وەفدێکی باڵای یەکێتیی نیشتمانیی کوردستان بەنوێنەرایەتی هاوسەرۆکان و مەکتەبی سیاسی و سەرکردایەتی یەکێتی کە پێکهاتبوون لە هەڤاڵان د.میران ئەندامی مەکتەبی سیاسی و هەڤاڵان مستەفا چاوڕەش و ئەندامانی سەرکردایەتی یەکێتی لەدەڤەری ڕاپەڕین، بەشداریان لە ساڵیادی بەرپابوونی ئەو ڕاپەڕینە کرد.\nلەسەرەتادا وەفدە باڵاکەی یەکێتی لەبەردەم مزگەوتی ناجیەخان کە پێگەی یەکەمین چەخماخە و کات و ساتی ڕاپەڕینە ،بەگرنگیەوە یادەوەری دەسپێکی ڕاپەڕین و هەڵتەکاندنی ڕژێمی بەعس و دەنگ و سەدای مەرگی پێشوەختەی ئەو حوکمە دیکتاتۆریە بەبیر ئامادەبووان هێنایەوە.\nپاشانیش، سەردانی مۆنۆمێنتی ڕاپەڕینیان کرد و تاجەگوڵینەی هاوسەرۆکانی یەکێتی لەلایەن هەڤاڵان “دکتۆر میران ” ئەندامی مەکتەبی سیاسی و هەڤاڵ مەلا ئاری، ئەندامی سەرکردایەتی یەکێتی لەسەر ڕۆحی پیرۆزی شەهیدانی ڕاپەڕین دانرا ، دەست لەسەر سنگ لەبەردەم ناو و سیمبولە دیارەکانی ڕۆژانی ڕاپەڕین وەستان کەبە ئەندازیاری حزبی شەهیدان و یەکێتی نیشتمانی کوردستان و بەڕابەرایەتی حەکیمانەی هەڤاڵ مام جەلال جوڵانەوە جەماوەریەکەی بەهاری ئازادیان گەیاندە دوا قۆناغی خەمڵیوی خۆی.\nدواتر وەفدەکە سەردانی دۆڵی شاورێی کرد و لەسەرگۆڕی شەهیدان و پاڵەوانانی ڕاپەڕین وەفادارییان نواند و ڕایانگەیاند کە خوێنی ئاڵ و کۆششی ئەو شەهیدە سەرکردانەبوو کە بووە هەوێنی لەدایکبوونی حکومەت و پەرلەمانی کوردستان .\nدوایین وێستگەی ئەمڕۆی وەفدە باڵاکەی یەکێتی بەسەرکردنەوەی گڵکۆی پیرۆزی شەهیدانی ڕاپەڕین بوو لەگۆڕستانی ڕانیە کە دوای ناردنی سوڕەتی فاتیحا بۆگیانی پاکیان دڵسۆزیی و وەفایان بۆ ڕۆحی بەرزی ئەو شەهیدانە دوپات کردەوە و بەڵێنیاندا ڕێباز و ڕەوتە شۆڕگێریەکەی ئەوان تا گەیشتن بەدوایین مافی کوردستانیان درێژەی هەبێت.


ماریا: بەختەوەرم كە لەگەڵ هەڵبژاردەی مۆلدۆڤیا توانیمان ناسناوی ئەوروپا و جیهان بەدەست بهێنین - رۆژنامه‌ی خه‌بات\nماریا: بەختەوەرم كە لەگەڵ هەڵبژاردەی مۆلدۆڤیا توانیمان ناسناوی ئەوروپا و جیهان بەدەست بهێنین\nخەبات: هاوار مورتكەیی:- دامە ئەو یارییەیە كە لەزۆربەی وڵاتان ئەنجام دەدریت و لەنێو كوردیشدا یەكیكە لەو یارییە زیندوانەی كە تا ئەمڕۆ دەكرێت، ئەوەی لە كوردستان دەكریت بۆ خۆشی و جۆریك لەكات بەسەربردنە، بەڵام لە جیهان بەشێوەیەكی دیكە سەیر دەكریت و پاڵەوانێتی جیهانی بۆ رێكدەخرێت و خەڵات و بڕوانامەی بەرزی هەیە، هەڵبژاردەی مۆلدۆڤیا لەسەر ئاستی ئەورووپا و جیهان چەندین جار ناسناوەكەیان لە دامە بردۆتەوە، یەكێك لە ئەندامانی هەڵبژاردەی مۆلدۆڤیاش خاتوو ماریا گیدارزیە كە لاپەڕەی وەرزشی رۆژنامەی خەبات ئەم دیمانەیەی لەگەڵ ئەنجامدا.\nماریا كە لە ساڵی 1982 لە وڵاتی مۆلدۆڤیا لەدایك بووه دەڵێت: سەرەتا باوكم فێری یاری دامەی كردم، لەمنداڵییەوە یاریمان بەیەكەوە دەكرد، كاتیك تەمەن بووە 7 ساڵان منی بردە پێشبڕكییەكانی ئەو یارییە و هەر زوو لەتەمەنی 12 ساڵیدا توانیم بڕوانامەی CCMی دامە بەدەست بهێنم، دواتر لە سەر ئاستی وڵاتەكەم چەند جاریك پلەی یەكەمم بەدەست هێنا، دواتر لە ساڵی 2011 توانیم لەسەر ئاستی ئەورووپاش پلەی یەكەم بەدەست بهێنم، ئەمە وای لێكردم كە زیاتر بایەخ بەم یارییە بدەم و لە راهێنانەكان بەردەوام بم و ئاستی خۆم زیاتر پێش بخەم.\nماریا زیاتر دەڵێت: دوای ئەوەی ئاستم زیاتر پێشكەوت لە ریزی هەڵبژاردەی مۆلدۆڤیا وەرگیرام و لەماوەی سێ ساڵی رابردوودا كە یاریم بۆ كردن، توانیمان دەسكەوتێكی گەورە بەدەست بهینین ئەویش بردنەوەی ناسناوی پاڵەوانێتی جیهانی بوو، دواتریش بڕوانامەی FMJDم بەدەستهێنا و پیم وایە دامە وەك ئارەزوویەكی خۆم یاری دەكەم، تام و چێژی زۆری لیوەردەگرم، ئەگەرچی دامە كاتێكی زۆرت لێدەكوژێت و كۆششی دەوێت بەڵام ناتوانم دەستبەرداری بم.\nبابه‌تی پێشوو چوار بەڕێوەبەری نوێ بۆ چوار ناحیەی هەولێر هەڵبژێردران\nبابه‌تی دواتر وه‌زیری پلاندانانی ھه‌رێمی كوردستان : ئه‌و رێككه‌وتنه‌ی له‌باره‌ی مووچه‌وه كراوه ئه‌مساڵ وه‌كو خۆی جێبه‌جێ ده‌بێت\n4 خوله‌ك پێش ئێستا


عەبدوڵڵا خالید/ ناتوانین وا بەردەوام بین!\nدەرئەنجامەكانی هەڵبژاردن زۆر شت روون دەكاتەوە.دەبێت زۆری لەبارەوە بڵێین ئەوەی من لێرەدا مەبەستمە ئەوەیە ئاخۆ بۆ چەپ و شیوعییەكان لە مێژووی ململانێی هەڵبژاردن لە هەرێمی كوردستاندا بەردەوام هێزێكی لاوازەو ناتوانێت ببێتە جێگەی متمانەی دەنگدەر؟بۆ بەردەوام لە نێوان دوو هەڵبژاردن دا دەنگەكانی كەم دەكات؟ ئاخۆ دەكرێت ئیدی هەموو شتێك بدرێتە دەست قەدەر و لە هەڵبژاردنی 4 ساڵی دیكەدا كۆتا بە ئاسۆ و خەونی چەپ و زەحمەتكێش و رەنجدەری ئەم هەرێمە بهێنرێت؟!\nبێگومان هۆكار گەلێك هەن كە وا دەكات چەپ و شیوعییەكان دەنگەكانیان لە هەڵبژاردنەكان لە كورتی بدەن . ئەو پاشەكشەیە بەرپرسی زۆرەو كەمیشن ئەوانەی بەرپرسیارێتییەكە دەخەنە ئەستۆی خۆیان!گەڕان بەدوای وەڵامی دروستی ئەو پاشەكشێیە ئەركی هەمووانە،دەبێت بە جورئەتەوە وەڵامی بدەینەوە.شیوعییەكان و چەپ و پێشكەوتنخوازانی ئەم وڵاتە هەموویان لەیەك بەلەمدان،چارەنووسیان یەك چارەنووسە ،لاوزای یەكێكیان ،لاوازی ئەوانی دیكەشە و، پێچەوانەكەشی راستە!\nهۆكارە بابەتییەكان گەلێكن كە هۆكاری پاشەكشەكەن،بەڵام سەدان هۆكاری ناوخۆییش بوونیان هەیە و دەستیان لە پشتی ئەو پاشەكشەوەیە.ئیدی خۆ ئەگەر لەتوانادا نەبێت هۆكاری دەرەكی بگۆڕین،ئاخۆ ناتوانیین هۆكارە ناوخۆییەكان و بەربەستە ناوخۆییەكان لابدەین؟ناتوانیین سیاسەتێكی روون و ئاشكرا و بە گوتارێكی چەپانەوە خۆمان و خەڵكمان و دەنگدەرانمان جیابكەینەوە؟ناتوانین سیاسەتێكی چەپانەتر بەرامبەر بە دەسەڵات و حزبەكانی پەیڕەوبكەین؟\nزۆر درەنگ كەوتین لە چارەكردنی هۆكارە ناوخۆییەكان،دواخستنی زیانی گەورە دەگەیەنێت.دەبێت هەرچی زووە شیوعییەكان گوتاریان رێكخەن،گوتارێكی چەپانەی روون كە دیار بێت ئێمە كێین ۆ داكۆكی لە كێ دەكەین و چییان بۆ دەكەین ،چی دەكەین و چۆنی دەكەین؟هەموو ئەوانەش دەبێت سەرچاوەكەی ماركسیزم و خەبات و تێكۆشانی گەلانی چەوساوەو ستەمدیدە بێت.بە كەڵك وەرگرتن لە هەموو ئەو گۆڕاانكارییانەی كە لەدونیای ئەمڕۆدا روویانداوە.\nشیوعییەكان نەك ئەركی رێكخستنی گوتاری خۆیان بەڵكو دەبێت هاوكار و پاڵپشتی سەرەكی رێكخستنی گوتاری چەپ و روانین و خەونی چەپیش بێت لەم هەرێمەدا.دیارە ئەوەش سەرەتا لە ناوخۆو دواتریش بە تیمێكی شارەزاو كارا و دڵسۆز بۆ چەپ و چینە زەحمەتكێشەكانی كۆمەڵگا دەكرێت،ناكرێت تەسلیمی خەون و خەیاڵی كەسی و لێكدانەوەی سیاسی نادروست و عەوداڵانی ئەم حزب و ئەوی دیكەی راستڕەویی بكرێت!ئێستا بۆ هەمووان یەكلابوویەوە كە هیچی دیكە ناكرێت چەپ وا بەردەوام بێت.لەكاتێكدا تێكۆشانی چەپ و ماركسییەكان گرێدراوی هەڵبژاردن نیە و لەوێدا راناوەستێت،بەڵام خۆ بەرلەهەڵبژاردن و دوای ئەویش گوتاری چەپ و بوونی چەپ لەنێو جەماوەردا هەر لاوازە.لاوازییەكەش بەر لەهەموو شتێك لەوێدایە كە لەراستیدا هێشتا كۆك نین كە چییان دەوێت لە ئێستادا، ناكرێت ئێستا بە قوربانی ئایندە بكەین! گرنگی ئێستا زۆر زیاترە لە گرنگی ئایندە بۆ بزوتنەوەی چەپ بۆیە هەموو ئەو هەوڵانەی كە لایەك دەیەوێت بۆ رابردووی رابكێشێت و لە ئێستا دایماڵێت و لایەكی دیكەش دەیەوێت قسە لەسەر ئایندە بكات بە بێ قسەكردن لەسەر ئێستا هەردوولایان بیانەوێت یاخود نا زیان بە بزوتنەوەی چەپ و خواست و تێكۆشان لە پێناوی جیهانێكی باشتر وخەونی چینە زەحمەتكێش و هەژارەكان دەگەیەنێت. ئێستا وای لێهاتووە بەشێك لە چەپەكان خەریكی شەڕی رابردوون و بەوەوە سەرقاڵن،هەر كە ناهەقییەك بەرامبەر بە مێژوو دەكرێت ،ئیدی نووكی قەڵممان تیژەو شەڕە تیردەكەین،لەكاتێكدا هەر ئێستا رۆژانە سەدان ناهەقی بەرامبەر بە كۆمەڵگا و مرۆڤ و نیشتمانی كەچی ئێمە بەرامبەری گیانەوەرێكی بێ گیان و رۆحین و كەڕولاڵین لە ئاستیدا!بەشێكی دیكەشمان بەبێ خوێندنەوەی واقیعی ناوخۆیی و هەموو ئەو تاوانانەی كە لێرە دەكرێت ئیدی هەموو شتێك هەڵدەواسێت بە بزماری نیولیبرالی و بەپاك و خاوێنی دەسەڵاتی ناوخۆیی رووسوور دەكات ،هەردووكیشیان بەزیانی پڕۆژژەی چەپ دەشكێتەوە.\nئێستا بەخۆداچوونەوە و گەڕانەوە بۆ چەپبوون گرنگە ،چەپبوونێك سنووری بارەگا و خێزان و بنەماڵە چەپەكان تێپەڕێنێت و گوتارێكی روون و رەوای بەرامبەر بە كۆمەڵگا و پرسە ئابووری و سیاسی و كۆمەڵایەتی و كلتوورییەكانی هەبێت. گوتارێك لە هەناویدا خاوەنی پرسی یەكسانی و دادپەروەریی كۆمەڵایەتی و دیموكراسی كۆمەڵایەتی بێت .سنووری پەیوەندییە شەرمنانەكەی لەگەڵ هێزە راستڕەكان تێپەڕێنێت و قسەی هەبێت لەسەر سیاسەت و كردار و گوفتاری ئەوان و لەبەرامبەردا خاوەنی پڕۆژەی روون و رەوای چەپ بێت.\nدۆزینەوەی چارە گرنگە،گەڕان بەدوای چارە بۆ ئەو قەیرانەی چەپ تیایدایە لە كوردستان سەرەتایەكە دەبێت تاقی بكەینەوە،دەبێت نەترسین.بەشداری پێكردن بە خەڵكی زەحمەتكێش و تێكۆشەر بۆ دۆزینەوەی چارە گرنگە.چارە لە دەرەوەی بارەگاكان ، لەنێو جەماوەردایە،با بویری بكەین و تاقی بكەینەوە!


قەیرانی کۆچ لە سنوورەکانی بیلاڕوسیا و پۆڵەندا، شەڕی نێوان یەکێتیی ئەوروپا و بەرەی ڕوسیا گەرمتر دەکات و حکومەتی بیلاڕوسیا دەڵێت، “یەکێتیی ئەوروپا خۆی ئامادەدەکات بۆ سزای نوێ بەسەرماندا”.\nهەڵوێستی بەرەی ڕوسیا\nلەگەڵ بەردەوامیی مانەوەی کۆچبەران لەسەر سنوور، ڕوسیا دوو فڕۆكه‌ی جۆری Tu-22M3 ، كه فڕۆكه‌ی جه‌نگین، ڕه‌وانه‌ی سه‌ر سنووری بیلاڕوسیا ده‌كات بۆ چاودێریكردنی دۆخه‌كه و یه‌كێتیی ئه‌وروپا تۆمه‌تبار ده‌كات كه ده‌یه‌وێت به بیانووی كۆچبه‌ران، سنووره‌كان لەگه‌ڵ بیلاڕوسیا دابخات.\nڕوسیا داوایکردووە، لەسەر دۆخی كۆچبه‌رانی سه‌ر سنووری بیلاڕوسیا و پۆڵه‌ندا ڕاسته‌وخۆ گفتوگۆ له‌گه‌ڵ حكومه‌تی لوكاشێنكۆ بكرێت بۆ دۆزینه‌وه‌ی چاره‌سه‌ر.\nهاوکات حکومەتی بیلاڕوسیا کۆبوونەوەی بەپەلەی لە مینسک-ی پایتەخت ئەنجامدا و ڕاگەیەندراوی کۆتایی كۆبوونەوەكە ئاماژە بە ئەگەری سزای نوێی ئەوروپا دەکات بەسەر وڵاتەکەدا.\nهەر ئەمڕۆ ئەلیکسەندەر لۆکاشینکۆ، سەرۆک کۆماری بیلاڕوسیا ڕایگەیاندووە، “یەکێتیی ئەوروپا دەیەوێت پاکێجی پێنجەمی سزاکان بەسەر بیلاڕوسیا بسەپێنێت و لەگەڵ ئەوەشدا وڵاتەكە ئامادەی وەڵامدانەوەی سزاکانە”.\nمانەوەی دۆخی چەقبەستووی کۆچبەران، شەڕی وزەی ئەوروپا تۆختردەکاتەوە\nئەلیکسەندەر لۆکاشینکۆ، سەرۆک کۆماری بیلاڕوسیا، لە قسەکانیدا باسی سەرچاوەی وزەی گەرم (گازی سروشتی)ی ئەوروپای بیرخستەوە، کە لە خاکی ئەوانەوە دەڕوات و لەکاتی داخستنی سنوور بەسەر کۆچبەراندا، ئەوانیش دەتوانن سەرچاوەی وزەی گەرمی ئەوروپا دابخەن.\nبەستنەوەی کۆچبەران و سزای نوێ بەسەر بیلاڕوسیا، بە سەرچاوەی وزەی گەرمی ئەوروپاوە، یەکێکی دیکەیە لە فشارەکانی بیلاڕوسیا لەسەر ئەوروپا و مینسك دەیەوێت ئەوە بە ئەوروپا بڵێت، لەئەگەری داخستنی سنوور بەسەر کۆچبەراندا، ئەوانیش دەتوانن گازی سروشتی لە ئەوروپا بگرنەوە، کە سەرچاوەی وزەی گەرمی ئەوروپایە.\nیەکێتیی ئەوروپا لەبارەی کۆچبەرانەوە چی دەڵێت؟\nیەکێتی ئەوروپا لەسەر بەکارهێنانی کۆچبەران وەک فشار لەسەر ئەوروپا لەلایەن بیلاڕوسیاوە، هەڕەشەی ئەوەی لە بیلاڕوسیا کرد، سزای نوێ بەسەر ئەو وڵاتەدا دەسەپێنێت.\nپێشتر بەرپرسێکی سیاسەتی دەرەوەی یەکێتیی ئەوروپا ڕایگەیاندبووە، ئەوروپا ئامادەکاریی دەکات بۆ فراوانترکردنی سزاکانی سەر بیلاڕوسیا وەک پاکێجی پێنجەمی سزاکان.\nسەرەڕای ئەوەی سەرۆک کۆماری ڕوسیا پێشتریش چەندینجار هۆشداری دابوو لە کۆبوونەوەی چەکدارە جیهادییەکان لە ئەفغانستان، ئەمجارە هەواڵی کۆبوونەوەی…


رێکخراوی ئاشتی، بۆ مافەکانی مرۆڤ لە عەفرین گەنجێکی کورد دەڕفێنرێت و داوای 5700 دۆلار بۆ ئازادکردنی دەکرێت - رێکخراوی ئاشتی، بۆ مافەکانی مرۆڤ\nلە عەفرین گەنجێکی کورد دەڕفێنرێت و داوای 5700 دۆلار بۆ ئازادکردنی دەکرێت\nگوتەبێژی رێکخراوی مافی مرۆڤی عەفرین دەڵێت، گرووپێکی چەکداری بە ناوی “جەبهە شامییە” گەنجێکیان بە ناوی وەلید محەممەد نەعسان لە گوندی عومەر ئۆشاخێی سەر بە شارەدێی رەجۆ رفاندووە و لە بەرامبەر ئازادکردنی داوای پارە دەکەن.\nئیبراهیم شێخۆ، گوتەبێژی رێکخراوی مافی مرۆڤی عەفرین راگەیاند، کوڕە کوردە رفێنراوەکە لە بنەڕەتدا خەڵکی گوندی ئیحریسی ناوچەی شەهبایە. لە کاتی گەڕانەوەی بۆ عەفرین، لە لایەن چەکدارەکانەوە رفێندراوە و ئێستا لە شاری ئەعزاز بەندکراوە.\nگوتەبێژی رێکخراوی مافی مرۆڤی عەفرین ئاماژەی بەوەشدا، چەکدارەکان داوای 20 ملیۆن لیرەی سووری لە خێزانی وەلید دەکەن لە بەرامبەر ئازادکردنی کوڕەکەیان، کە دەکاتە نزیکەی پێنج هەزار و 700 دۆلاری ئەمریکی.\nهەروەها هاونیشتمانییەکی دیکە بە ناوی عەلی محەممەد نووری، تەمەن 29 ساڵ و خەڵکی گوندی قورنێی سەر بە شارەدێی بولبول ماوەی هەفتەیەکە دەستگیرکراوە، ئەو کوڕەش خەڵکی شاری تل رەفعەت بووە و دوای گەڕانەوەی بۆ عەفرین لە لایەن چەکدارانی سەر بە تورکیاوە دەستگیرکراوە.\nبە گوێرەی گوتەبێژی رێکخراوی مافی مرۆڤی عەفرین، لە ماوەی ئەم چەند رۆژەدا، زیاتر لە 30 کەس لەلایەن گرووپە چەکدارەکانی نزیکی تورکیا، دەستگیرکراون.\nتاگەکان : Ashti Ashti Human Rights ashti.krd ئازادی ئاشتی راپۆرت رێكخراوی ئاشتی بۆمافەكانی مرۆڤ كلتورو هونه‌ر مافی مرۆڤ هه‌وال یاسا ناو خۆیه‌كان


هەڕەشە سایبرییەکان بە توندی وەڵام دەدەینەوە - Mehr News Agency\nAP ١٣٩٩ Mordad ٢٧ ١٥:٥٨\nNews Code 33715\nئەرکانی گشتی هێزە چەکدارەکانی ئێران جەختی کرد:\nهەڕەشە سایبرییەکان بە توندی وەڵام دەدەینەوە\nئەرکانی گشتی هێزە چەکدارەکان لە بەیاننامەیەکدا هێناویە: هێزە چەکدارەکانی کۆماری ئیسلامی ئێران هەڕەشە سایبرییەکان لەلایەن هەر دەوڵەت، گرووپی یان تاکێکەوە لە هەر ئاستێکدا بە توندی وەڵام دەداتەوە.\nبە ڕاپۆرتی ئاژانسی هەواڵی مێهر، ئەرکانی گشتی هێزە چەکدارەکان بەیاننامەیەکی لە بەرانبەر مافی نێودەوڵەتی کەشی سایبری بڵاو کردەوە.\nلە ئەو بەیاننامەیە هاتووە: بە باوەڕی هێزە چەکدارەکانی ئێران ئەگەر ئاستی هێرشی سایبری بۆ سەر ژێرخانە بنەڕەتییەکانی وڵات بگاتە ئاستی هێرشی چەکداری ئاسایی، ئەوا مافی ڕەوای بەرگری بۆ هێزە چەکدارەکانی ئێران پارێزراوە.\nئەرکانی گشتی هێزە چەکدارەکان لە بەیاننامەی خۆیدا جەختی کردووە: ڕوونە کە هێزە چەکدارەکان لە ئەگەری پێشێل کرانی هێڵی سووری سیاسەتەکانی ئێمە، هەڕەشە سایبرییەکان لەلایەن هەر دەوڵەت، گرووپی یان تاکێکەوە لە هەر ئاستێکدا بە توندی وەڵام دەداتەوە.\nهەروەها لە بەیاننامەکەدا هاتووە: هەر جۆرە بەکارهێنانێکی هێزی سایبری بە پاشهاتی فیزیکی یان نافیزیکی کە ببێتە هەڕەشەیەک بۆ سەر ئاسایشی نەتەوەیی یان ناسەقامگیری سیاسی ، ئابووری، کۆمەڵایەتی و فەرهەنگی، پێشێل کرانی سەرەوریی دەوڵەتە و ئێمەش مافی وەڵامدانەوەمان هەیە.\nهێزە چەکدارەکانی ئێران\nئەرکانی گشتیی هێزی چەکداری\nبارزانی داوای پۆستی سەرۆک کۆماریی عێراق دەکات\nپیشانگای نیگارکێشی "هایا" دەکرێتەوە\nڕێبەری باڵای کۆماری ئیسلامی ئێران


قائمة المقالات في المجموعة عیماد عەلی\nبۆچی ده‌رۆم بۆ ده‌نگدان و ده‌نگ به‌كه‌س ناده‌م ؟.... عیماد عه‌لی\t الجمعة شباط 2018 14:48:01\nبۆچی شه‌ره‌كه‌ی عه‌فرین زۆر جیاوازه؟ ... عیماد عه‌لی\t الخميس كانون2 2018 18:08:27\nبۆچی ره‌فتاری پۆپۆلیستی له كوردستان په‌ره‌ی سه‌ندووه ؟ ... عیماد عه‌لی\t السبت كانون2 2018 17:13:20\nئه‌م كۆنگره‌ی چاوه‌روان ده‌كرێت، یه‌كێتی راده‌ستی كۆمه‌ڵه‌ی ره‌نجده‌رانی وه‌ك خاوه‌نی ره‌سه‌نی خۆی ده‌كاته‌وه ؟ ... عیماد عەلی\t الجمعة كانون2 2018 12:06:46\nباشترین كاری حزبه‌كانی كوردستان له‌م كاته‌دا ئه‌وه‌یه كه هیچ كار نه‌كه‌ن ... عیماد عه‌لی\t الأحد كانون2 2018 16:29:46\nراپه‌رینتان باش ... عیماد عه‌لی\t الإثنين آذار 2017 05:59:48\nپترۆشنبیرانی* كورد له دۆڵی حزبایه‌تیدا ... عیماد عه‌لی\t الأحد آذار 2017 07:31:01\nكێ ئه‌خلاقی ئه‌م گه‌له سته‌مدیده‌ی تێكداوه؟ ... عیماد عه‌لی\t الأحد شباط 2017 06:21:10\nبۆ به هانای ته‌ها ئاغاجانه‌وه نه‌چوون؟ ... عیماد عه‌لی\t الجمعة شباط 2017 07:37:50\nره‌تكردنه‌وه‌ی سیاسه‌تی بنه‌ماڵه‌یی به چی ده‌كرێت؟ … عیماد عه‌لی\t الثلاثاء شباط 2017 16:50:58\nئه‌گه‌ر مه‌لا به‌ختیارلێم وه‌رگرێت ... عیماد عه‌لی\t الأحد كانون2 2017 17:42:39\nره‌وای حه‌قه هه‌ژارێكی ئه‌م شاره بۆ كه‌مێك نه‌وتی عه‌بادی، ده‌ستی ئاواره‌یه‌ك ماچ بكات؟! ... عیماد عه‌لی\t الأربعاء كانون2 2017 15:44:49\nچۆن نه‌وشیروان موسته‌فا ده‌بێته مه‌رجه‌عی نه‌ته‌وه‌یی له كوردستاندا؟ ... عیماد عه‌لی\t الخميس كانون2 2017 21:45:21\nبۆ چاره‌سه‌ركردنی كێشه‌كانتان، هاوپه‌یمانیتان له‌گه‌ڵ گۆڕاندا باشتره نه‌ك پارتی ... عیماد عه‌لی\t الخميس كانون2 2017 21:23:08\nدیسان به‌هاره‌و باسوخواسی چاكسازی هاته ئاراوه ... عیماد عه‌لی\t الأربعاء كانون2 2017 20:06:45\nئاگاتان له سیاسه‌تی دووفاقیانه‌ی روسیایه؟ ... عیماد عه‌لی\t الأحد كانون2 2017 13:56:41\nئه‌زبه‌نی، له‌م كاته‌دا هه‌ره‌شه‌ی براكوژی ده‌كه‌یت؟ ... عیماد عه‌لی\t الإثنين كانون1 2016 21:26:25\nئاڵای كوردستان تەنیا موڵكی میله‌ته ... عیماد عه‌لی\t السبت كانون1 2016 18:32:23\nحه‌قه پاش دانیشتنی كۆنفرانسه‌كه‌مان سه‌ردانی مه‌ولودنامه‌ی مزگه‌وتی گه‌وره‌ش بكه‌ین! ... عیماد عه‌لی\t الأربعاء كانون1 2016 17:10:19\nدوور له بۆچونه‌كانی پارتی، یاسای بودجه‌ی عیراق سه‌لبیاتی هه‌یه بۆ كوردستان ... عیماد عه‌لی\t الأحد كانون1 2016 16:35:58\nدار هه‌ڵگره سه‌گی دز ده‌رئه‌كه‌وێت ... عیماد عه‌لی\t الأحد كانون1 2016 16:34:44\n2285 زائر، ولايوجد أعضاء داخل الموقع


ئایا سەرکەوتنی دۆناڵد ترامپ کاریگەری لە کۆمپانیای ئەپڵ دەکات؟ – کەی ئای تی ئێن\nئاسایشی ئەلیکترۆنی 11, تشرینی دووه‌م 2016\nدوو ڕۆژ لەمەوبەر لەبەرواری ٩/١١/٢٠١٦، کاندیدی سەرۆکایەتی ئەمریکا ناسراو بە دۆناڵد ترامپ لە هەڵبژاردنەکان سەرکەوتنی تۆمارکرد و بوو بە سەرۆکی داهاتووی ئەمریکا. ترامپ بەوە ناسراوە دژایەتی هەمووان دەکات و بەوە تۆمەتبارە کەسێکی ڕەگەزپەرستە دژی کۆچبەران و بەتایبەتیش موسڵمانان، تەنانەت هەڵوێستی خۆی دژی ویلایەتە یەکگرتووەکان و پارێزگاری ژینگەش هەیە. ئێمەش بەهۆی ئەوەی ماڵپەڕێکی تەکنەلۆژین و بەهۆی ئەوەش کە ترامپ چیرۆکێکی دورودرێژی لەگەڵ کۆمپانیای ئەپڵ هەیە و بەم بۆنەیەوە پێمان باشە بزانین چیرۆکی نێوان ئەپڵ و ترامپ چییە و ئایا سەرکەوتنی ترامپ کاریگەری لەسەر کۆمپانیای ئەپڵ دەبێت؟\nسەرۆکی تازەی ئەمریکا ناسراو بە دۆناڵد ترامپ پشت بە بانگەشەیەک دەبەستێت ئەویش بریتییە لەوەی کە دەیەوێت دووبارە ئەمریکا مەزن بکاتەوە. چەندین جاریش باسی ئەوەی کردووە چۆن پلانی بۆ جێبەجێکردنی ئەم بانگەشەیەی داناوە و دیارترینیشنیان بریتییە لەوەی کە دەبێت داهاتی ئەمریکییەکان تەنها بۆ خۆیان بێت. هاوکاری هیچ سوپایەک ناکات بۆ پارێزگاری کردنی هیچ وڵاتێک لە وڵاتە دراوسێکانی و هەروەها نابێت هیچ کۆمپانیایەکی لێ بێت و نمونەی زیندووش کۆمپانیای ئەپڵە کە دەڵێت نابێت لە جگە لە ئەمریکا لە هیچ شوێنێکی تر ئامێرەکانت بەرهەم بهێنیت.\nبیرۆکەی دروستکردنی بەرهەمەکانی ئەپڵ لەناو ئەمریکا تازە و داهێنراوی ترامپ نییە بەڵکو پێشتریش ئۆباما لەگەڵ ستیڤ جۆبز قسەی کردووە و پرسیاری ئەوەی لێ کردووە کە چی پێویست دەبێت بۆ ئەوەی بتوانین کارگەکان لە چینەوە بهێنینەوە و ستیڤیش لەوەڵامدا دەڵێت ئەوەی ڕۆیشت ناگەڕێتەوە و بابەتی هێنانەوەی کارگەکانیش شتێکی ئەستەمە تا ڕادەیەک. بیرۆکەی ترامپیش لەو بارەیەوە سەرەنج ڕاکێش نییە بەو ئەندازەیە بەڵکو ئەو دەڵێت ڕێگا و هۆکاری لەبەردەستن تا یاسایەک دەربکات و ڕێژەی ٣٥%ی باج بخاتە سەر ئەو کۆمپانیا ئەمریکیانەی کە ئامێرەکانیان لە ئەمریکا بەرهەم ناهێنن. لەڕاستیدا ئەم قسەیەی کە لەمانگی ١ی ئەم ساڵ کردی بووە جێگای سەرسوڕمانی و چەندین لایەنی زانستی لێکۆڵینەوەیان لە قسەکەی کردووە کە چەندە کاریگەری دەبێت ئەگەر ئەو قسەیەی ترامپ بچێتە سەر و لەوانەش پەیمانگای MIT گەیشتوونەتە ئەو ئەنجامەی ئەگەر ئەو شتە ڕووبدات ئەوە تێکرای نرخی ئایفۆنێک ٥٠ دۆلار زیاد دەکات. جێگای وەبیرهێنانەوەیە کە ترامپ چەندین جار لەسەر ئەپڵ قسەی کردووە و وتوویەتی ئەپڵ کار و پیشە بۆ خەڵکی تری وەکو چیینیەکان دەستەبەر دەکات بەڵام بۆ خەڵکی خۆی دەستەبەرناکات.\nئەگەر ئەمە ڕووبدات و جەنگی ترامپ لە دژی ئەپڵ دەست پێ بکات، دەبێت وامان لێبکات ببینین کە ئەپڵ کارگەکانی بگوازێتەوە ئەمریکا و ساڵانە زیاتر لە ١٠ ملیار دۆلار زیانی بەربکەوێت بە پشت بەستن بە لێکدانەوەکان؟ یان لەوانەیە ئەپڵ بنکەی خۆی لە ئەمریکا دابخات و بیگوازێتەوە بۆ وڵاتێکی تر؟!\nترامپ و ئەپڵ و تایبەتمەندی کەسییەتی\nلەدوای نزیکەی مانگێک لە هێرشی ترامپ بۆسەر ئەپڵ، ئەوەبوو کێشەی ئەپڵ لەگەڵ ئیف بی ئای لەسەر ئایفۆنە قوفڵکراوەکە دەستی پێکرد کە ئەپڵ هاوکاری خۆی ڕەتکردەوە بۆ لایەنەکانی ئاسایش و ڕێسا و یاساکانی دەستوری ئەمریکی بەرکاردەهێنا بۆ بەرگری کردن لەخۆی. بەڵام ئەم کێشەیە زوو کۆتایی پێهات چونکە ئیف بی ئای توانی لەڕێگەی کۆمپانیایەکی بواری ئاسایشی لە ئیسرائیل ئایفۆنەکە بکاتەوە. ئەم کێشەیە وا بە ئاسانی بەسەر دۆناڵد ترامپ نەڕۆیشت و بەڵکو بەهەندی وەرگرت و وەکو ئاشکراشە ئەو سود لە بابەتە نەتەوەیی و نیشتمانییەکان وەردەگرێت و لەو کاتەدا تویتێکی بڵاوکردەوە و تێیدا ئاماژەی بەوەکرد بایکۆتی بەرهەمەکانی ئەپڵ بکەن تا ئەو کاتەی ئەپڵ زانیارییەکانی مۆبایلی ئەو تیرۆرستەی ویلایەتی کالیفۆرنیا دەداتە دەسەڵاتداران. خۆشییەکەی لەوەدابوو دواتر بڵاوکرایەوە خودی تویتەکە لەسەر ئایفۆن کرابوو.\nبفەرموون بینەری ئەم پارچە ڤیدیۆیە بن کە ترامپ تێیدا ئاماژە بە بایکۆتکردنی بەرهەمەکانی ئەپڵ دەکات:\n[su_youtube url=”https://youtu.be/oe9ydy_zwe8″ width=”460″ height=”300″]\nئێستا ترامپ گەیشتۆتە کورسی سەرۆکایەتی و هەروەها بەهۆی بوونی کۆنتڕۆڵی حزبەکەی لەسەر ئەنجومەنی پیران کە ئەمە واتای وایە توانای دەرکردنی یاسای هەیە. ئایا ئەمە واتای ئەوەیە ترامپ یاسایەک دەربکات و کار لە تایبەتمەندی کەسی بکات و زۆری لە کۆمپانیاکان بکات لەسەر هاوکاری حکومەت بەهێزی بەکارهێنانی یاسا؟\nئەپڵ وەڵامی هێرشەکانی دایەوە\nئاشکرایە ئەپڵ لە هاندەرانی حزبی کۆمارییەکانە واتە حزبەکەی ترامپ و پێشتریش جۆرج بۆش و هاوکاربووە لە هاریکردنی حزبەکە و کەمپینەکانی. پێش ٤ مانگ لەمەوبەر ڕۆژنامەکان بڵاویانکردەوە بە شێوەیەکی ڕوون و ئاشکرا تیم کووک بە سەرکردەی حزبی کۆمارییەکانی ڕاگەیاند کە پشتگیری لە ترامپ ناکات بەهۆی هەڵوێستی خەراپی بەرامبەر ئەپڵ. پێش ئەم بڕیارە ڕاپۆرتەکان بڵاویانکردەوە کە تیم کوک ئامادەی کۆبوونەوەیەکی نهێنی بووە کە چەندین سەرکردەی تەکنەلۆژی و سیاسی ئامادەیبوون لەوانە ئیلیەن ماسکی دامەزرێنەری تێسلا و هەروەها لاری پەیجی دامەزرێنەری گووگڵ و باس لەوەکراوە کە دەبێت ڕێگە لە ترامپ بگیرێت بە سەرۆکایەتی بگات کە لەهەندێک خاڵدا باسی تەکنەلۆژییای کردووە بۆ نمونە بابەتی قوفڵ و تایبەتمەندی کەسیی. ئەمە واتای وایە ئەپڵ تەنها بەوە نەوەستاوە کە هاوکاری نەکات بەڵکو دژی کەمپینەکەی و گەیشتنی بووە بە سەرۆکایەتی. تەنانەت بابەتەکە گەیشتە ئەوەی کە ویکیلیکس ئەوەی بڵاوکردەوە کە ناوی تیم کووکی هێناوە کە کاندید بووبێت بۆ بوونی جێگری سەرۆک بۆ کێبەرکێکردن لەگەڵ هیلاری کلینتن.\nلەوەی ئاماژەی پێدرا بینیمان ترامپ دوژمنێکی دیاری ئەپڵە و بە ئاشکرا باسی دەکات. بەڵام با باسی مانگی ٥ ـی ئەم ساڵ بکەین کە ترامپ ڕایگەیاند خاوەنی پشکە لە کۆمپانیای ئەپڵ بە ملیۆنان دۆلار. ئەم دانپێدانانەی لەدوای ئەو بانگەشەی بایکۆتکردنەکەی دێت بۆ ئامێرەکانی ئەپڵ و گەڕاندنەوەی کارگەکانی ئەپڵ بۆ ئەمریکا. ئایا ئەمە شتێکی سەیر نییە بەلاتانەوە لەلایەک دژی بیت و لەلایەکیش خاوەن پشک؟!!! سەبارەت بە باجیش پێویستە بزانرێت کە لە دەوڵەتە دامەزراوەیی و گەشەسەندووەکاندا، دادوەر و سەرۆک با خاوەن دەسەڵاتیش بن ئەوا فەرمانبەرێکن و ناتوانن جەنگ دژی کۆمپانیایەکی دیاریکراو ڕابگەیەنن. بێگومان ترامپ دەتوانێت هێرش بکاتە سەر ئەپڵ بەهۆکاری داخستنی کەلێنەکانی یاسا و سەپاندنی باجی تازە. بەڵام لە مانگی ڕابردوودا لەبەرامبەر هاندەرانی لە ویلایەتی کۆلۆرادۆ گوتی کە یاسای باج بەشێوەیەکی باش بەکاردەهێنم. بەو واتایەی کە بە شێوەیەکی نزیکەی دانبەوەدادەنێت کە کەلێنەکانی یاسا بەکاردەهێنێت لەپێناو هەڵهاتن لە باج. ئایا دەبیت ئەو سەرۆکەی شیکردەوەی بەکاردەهێنا لەسەر باج بتوانێت یاساکان باشتر بکا؟ کە من پێم وایە ئەمە بەرەو زیانگەیاندن بەخودی خۆی دەبات. کەس نازانێت چی ڕوودەدا و ئەوەی ماوە بۆ ئێوەی بەجێ دەهێڵم. لە کۆمێنت سەرەنج و بۆچوونی خۆتان لەوبارەیەوە بنوسن.\nبیرمان نەچێت ئەوەی لەسەر ئەپڵ جێبەجێ بکرێت بەسەر گووگڵ و مایکرۆسۆفت و زۆربەی کۆمپانیاکان جێبەجێ دەکرێت.\nپێت وایە سەرکەوتنی ترامپ کاریگەری لەسەر ئەپڵ و کۆمپانیاکانی بواری تەکنەلۆژیا بکات؟ یان ئەوە تەنها بانگەشەیە و هیچی تر؟\nتاگەکان ئەپڵ ئەمریکا ترامپ


دەستدرێژی سێکسی و کاریگەرییە نەرێنییەکانی\nدەستدرێژی سێکسی و کاریگەرییە نەرێنییەکانی\nتێبێنی: ئەوەی لە خوارەوە دەیخوێننەوە رانانە بۆ کتێبی (Aggression and Violent Behavior)کە باسکردنە لە توندووتیژی سێکسی، پێناسەکانی، جۆرەکان و کاریگەرییەکانی و هەروەها بە تایبەت توندووتیژی سێکسی لە لایەن شەریکە سێکسی یان جنسییەکانەوە. تا ئێستە ئەم باسە لە کۆمەڵگا کوردیدا زۆر کەم باسی لێوەکراوە. زۆرجار کە باسی توندووتیژی دەکرێت باس لە فۆڕمە جیاوازەکانیتری توندووتیژی دەکرێت، وەک توندووتیژی جەستەیی یان زارەکی و... کاتێکیش باس لە توندووتیژی سێکسی دەکرێت، زۆر کەم باس لەو فۆڕمە لە توندووتیژی سێکسی دەکرێت کە لە لایەن شەریکە سێکسییەکانەوە وەک هاوسەر و هاوژیان یان رەفیقەکوڕ (Boy Friend) ەوە ئەنجام دەدرێت. لەم رانانەدا باس لە چەمکی توندووتیژی سێکسی دەکرێت لە لایەن هاوژیانەکانەوە بۆ سەر ژنان.\nئەم رانانە بە زمانی فارسی و لە لایەن (عصمت صوفیە)وە ئەنجامدراوە. بەڵام بۆ زیاتر دەوڵەمەند کردنی باسەکە گەڕاوینەتەوە سەر کتێبەکە و چەند خوێندنەوەیەک کە بۆ ئەم کتێبە بە زمانی ئینگلیزی کراوەو بە کەڵک وەرگرتن لەو خوێندنەوەو رانانانە توانیومانە باسەکە دەوڵەمەندتر بکەین.\nئایا تا ئێستە دەستدێژیتان کراوەتە سەر. نەک ئەوەی لە لایەن کەسانی نەناسراوەوە هێرش بکرێتە سەرتان. نەک ئەوەی لە شوێنی کار تەنها مابێتنەوە، هەرلێرە، لە ماڵی خۆتان، ژووری خەوەکەتان و تەنانەت لە سەر تەختی خەو، شەو، ئەو کاتەی کە لات وایە بە ئارامشەوە لای هاوسەرەکەت خەوت لێ دەکەوێت، لەگەڵ خواستە ناباوەکانی هاوسەرەکەت رووبەڕوو دەبیتەوەو رەنگە بەرگرییەکی بچووک ببێت بە هۆی بێتاقەتی هاوسەرەکەت و.... لە راستییدا تۆ دەستدرێژێت کراوەتە سەر. " دروستبوونی هەر جۆرە پەیوەندییەکی سێکسی لەگەڵ ژن کە بە رەزامەندی ژنەکە نەبێت بە دەستدرێژی دەژمێردریت." لەم وتارەدا نووسەرەکان دەست دەدەن بە لێکدانەوەوی دەستدرێژی سێکسی لە پەیوندی ژن و مێردایەتیدا وەک توندووتیژی خێزانی.\nدەستدرێژی لە پەیوەندی ژن و مێردایەتیدا، ئەمڕۆکە بووە بە پرسێکی جیدی کۆمەڵایەتی و کێشەیەکە لە بواری تەندروستی گشتی و دەروونیدا. تا چەند ساڵ لەوە پێش تەنها لەهەندێ لە وڵاتان ئەویش بە شێوەی سنووردار باسی لێوە دەکرا . جگە لەوەی بە تاوان نەدەزانرا، بەڵکوو کەس ناوی دەستدرێژیشی لێ نەدەنا.\nبە درێژایی مێژوو، ئەو پیاوانەی دەستدرێژیان کردۆتە سەر ژنەکانیان لە بەرامبەر سزای یاساییدا پارێزراو بوون. بە پێی یاسای دادوەری پلەبەرزی بەریتانیا لە سەدەی ١٧ی زایینیدا، ئاغای ویلیام هیک، ناکرێت مێرد سزا بدرێت لەبەری ئەوەی دەستدرێژی کردۆتە سەر ژنی خۆی. لەبەر ئەوەی بە پیی گریبەستی ژیانی هاوسەرێتی و بە رەزامەندی خی، ژنەکە خۆی بە تەواوی دەخاتە بەردەستی پیاو.\nئەم بۆچوونەی ویلیام هیل کە وەک (دۆکترینی هیل) دەناسرێت، بە شێوەی فەرمی لە سیستەمی یاسایی بەریتانیا و ئەو وڵاتانەی کەداگیری کردبوون و هەروەها لە باکووری ئەمریکا کاری پێدەکرا. پێشتر کەسێک بە ناوی بلاک ستۆن وتبووی کە ژن بەشێکە لە مڵکی پیاو لەو ماوەیدا کە ژن و مێردن. بە پێی ئەم تێڕوانینە، مێرد تاوانبار نییەو بە هەر شێوەیەک بیهەوێت دەتوانێت لەگەڵ کاڵاکانی خۆیدا رەفتار و هەڵسووکەوت بکات و بەکاریان بێنێت. کەس بە هۆی دەستدرێژی و بەکار هێنان یان خەسار گەیاندن بە کاڵا و مڵکی خۆی بە تاوانبار نازانرێت.\nچەمکی دەستدرێژی لە پەیوەندی ژن و مێرددا دەکرێت بڵێین تا سەردەمی "بزووتنەوەی ژنان بۆ گۆرینی سیستەمی یاسایی" لە دەیەی ١٩٧٠ بە جیدی نەهاتە بەر باس. بە هەوڵ و کۆششی چالاکانی بزووتنەوەی ژنان لە ئەمریکا و بەتایبەت خاتوونێک بە ناوی لارا ئێکس، بۆ یەکەمجار لە ساڵی ١٧٩٧ لە ئەیالەتی کالیفۆڕنیا پیاوێک بە تاوانی دەستدرێژی سێکسی بۆ سەر ژنەکەی بە تاوانبار ناسرا. لە ئێستادا یاسای "قەدەغەبوونی دەستدرێژی سێکسی لە ژیانی هاوسەریدا" لە ئەمریکا و بەشێکی زۆری وڵاتادانی ئەورووپایی بە فەرمی ناسراوەو کاری پێ دەکرێت. بەفەرمی ناسینی ئەم یاسایە لە لایەن دەوڵەت و سیستەمی یاساییەوە لەم وڵاتانە بووە بە هۆی ئەوەی کە دەوڵەتەکان بە شێوەی جیدیتر کێشەکانی تایبەت بەم بوارە لەبەرچاو بگرن و بوودجە و سەرمایە تەرخان دەکەن بۆ لێکۆڵینەوەی زانستی و ئاکادێمیک لەم بوارەدا.\nتیۆرییەکانی سەر بە فێمنیسم، بونیادگەرایی و دەوری جێندەر لە کۆمەڵایەتی بوونی کەسەکان، سێ تیۆری ئاوانگارد و پێشەنگن کە لە زۆریەک لە لێکۆڵئنەوە زانستی و ئاکادێمییەکانی تایبەت بە بە دەستدرێژی سێکسی لە پەیوەندی ژن و مێردایەتییەدا بەکار دەبرێن. بونیادگەرایانی کۆمەڵایەتی جەخت لەسەر ئەوە دەکەنەوە دەستدرێژی لە پەیوەندی ژن و مێرددا، رەنگدانەوەی حەزی پیاوە بۆ زاڵ بوون بە سەر ژندا و پاراستنی هێزی نەریتیانەیان بۆ پارێزگاری لە خۆیان و پارێزگاری لەو شتەی کە خاوەندارێتی دەکەن.\nخاوەنڕایانی دەور و نەخشی جێندەر لە کۆمەڵایەتی بوونی کەس لە سەر ئەو باوەڕەن دەستدرێژی لە پەیوەندی ژن و مێرددا، لە داسەپاندن و قبووڵکردنی باوەرە نەریتییەکانەوە بۆ دەوری ژنەکان لە پەیوەندی سێکسیدا سەرچاوە دەگرێت. بە پێی ئەم روانینە، دەور و نەخشە نەریتییە جێندەرییەکان فێری پیاوان دەکات کە دەوری جێندەر یان رەگەزی بەهێزتر بگێڕن و بە زۆری هێرشبەر بن و بە پێچەوانەوە ژنان ملکەچ و بێ کردە بار دەهێنرێن.\nئەزیەت و ئازار دانی سێکسی نافیزیکی\nئەمجۆرە ئازاردانە سێکسییە بە زۆری جۆرێک تووڕەبوون و هەڵچوونی زمانی و دەروونیە کە بە دوو فۆڕمی بنەڕەتی "ناچار کردنی کۆمەڵایەتی و نۆرمەکان" و " ناچارکردن بە پێی پەیوەندی نێوان کەسەکان/ ئەرباب و نۆکەر" روو دەدات. ناچارکردنی کۆمەڵایەتی و نۆرمەکان باوترین جۆرە لەم بەشەدا. لەم جۆرە لە ئازاری سێکسیدا، ئەرکی ژن ئەوەیە خزمەتی مێردەکەی بکات بە پێی ئەرکی ژن و مێردایەتی. ئەرکی سەرەکی ژن دابینکردن و دامرکاندنەوەی هەستی سێکسی مێردەکەیەتی، تەنانەت ئەگەر سێکس بە پێچەوانەی حەز و ویستی دەروونی ژن بێت.\nلە جۆری دووهەمدا، مێردەکە بە کەڵک وەرگرتن لە سەرچاوەو ئیمکانە مادییەکان یان هێزی خۆی، وا لە ژنەکەی دەکەت ملکەچی خواستە سێکسییەکانی ئەو بێت: بۆ وێنە لە بەرامبەر پارەدا وا لە ژنەکەی دەکات ملکەچی خواستی سێکسی پیاوەکەی بێت، تەنانەت ئەگەر کردەی سێکس بە پێچەوانەی حەز و ویستی ژنەکە بێت و ئازار بچێژێت یان هەست بە سووکایەتی بکات.\nژمارەیەکی زۆر لە ژنان لە ترسی ئاکامەکانی بەرگری کردن لە بەرامبەر ئازاری سێکسی مێرد یان شەریکی سێکسیان، مل ئەدەن بە پەیوەندییەکی سێکسی نەخوازراو. ئەوان لە پەرچەکرداری نێگەتیڤی شەریکە سێکسییەکەیان یان مێردەکەیان دەترسێن. ئەم پەرچەکردارە نێگەتیڤە زۆربەی کات وەک هەڵچوون و تووڕەیی زمانی و دەروونی یان شەڕ و لێدانی جەستیی خۆی دەردەخات. ئەم وتەزایە خۆی بە سێ بەش دابەش دەبێت\nلێدان و ئازار دان\nدەستدرێژی فیزییکی و بە زۆر\nئەم جۆرە دەستدرێژییە بە هۆی کێشەی بەردەوامی ژن و پیاوە لە سەر جۆر و شێوەو فۆڕمی سێکس. لەم جۆرە دەستدرێژییەدا، کەسی دەستدرێژیکەر تا ئەو کاتەی ئەتوانێت ئەو شێوەو فۆڕمە سێکسەی کە خۆی دەیهەوێت ئەنجام بدات، کەڵک لەم جۆرە توندووتیژییە وەر دەگرێت و بەزۆر و بە لێدان بەرامبەر ناچار ئەکات بەوەی ملکەچی خواستی ئەو بێت.\nدەستدرێژی سادیستی و گرێیانە\nلێکۆڵینەوەی زۆر کراوە لە سەر ئەنجام و کاریگەرییەکانی توندووتیژی جەستەیی و سێکسی بۆ سەر ژنان لە لایەن هاوسەر و شەریکە سێکسییەکانیانەوە. ئەنجامەکان بە گشتی دەرخەری ئەوەن کە توندووتیژی جەستەیی و هەروەها تووندووتیژی و ئازاردانی سێکسی کاریگەری زۆر خراپی دەروونی و جەستەییان هەیە لە سەر ژنانی قوربانی. بەڵام ئەو ژنانەی کە توندووتیژی و ئازاری سێکسیان بەرامبەر ئەنجام دراوەو ئەزموونی وەها جۆرە دەستدرێژییەکیان هەیە، زۆر زیاتر لەو ژنانەی کە توندووتیژی جەستەییان بەرامبەر کراوە، مەترسی تووشبوون بە نەخۆشی دەروونی فیزیکیان لە سەرە.\nلێرەدا و بە پێی ئەوەی لە کتێبەکەدا پۆلێن بەندی کراوە باس لە کاریگەتییە جەستەیی و دەروونییەکانی توندووتیژی سێکسی دەکەین بەرامبەر بە ژنان، چ لە لایەن کەسانی نزیکی خۆیانەوە، واتە هاوسەر و هاوژیانەکانیانەوەو چ لە لایەن کەسانیترەوە. بەڵام ئەم کتێبە زیاتر باس لە توندووتیژی سێکسی دەکات بۆ سەر ژنان لە لایەن شەریکە سێکسییەکانەوە.\nخەمۆکی بوون (Depression)یەکێکە لە کاریگەرییە دەروونییەکانی دەستدرێژی لە پێوەندی سێکسیدا. قوربانییەکان تووشی کۆمەڵێک کێشەی قووڵ دەبنەوە لەوانە، خەمۆکی بوون، تێکچوونی باری دەروونی دوای رووداوەکە ترس لە کۆمەڵگا، تێکچوونی رەفتاری سێکسی. هەروەها قوربانییەکان تووشی کۆمەڵێک کێشەیتر دەبنەوە وەک سەرکۆنە کردن و خۆبەتاوانبار زانین، هاتنەخوارەوەی متمانە بە خۆ و بە جەستەی خۆ، نەبوونی بڕوا بە خۆ بوون ، بێزاربوون لە پیاوان و پەیوەندی سێکسی . ژمارەیەکی زۆری لێکۆڵینەوەکان ئاماژە بەوە دەکەن ئەو ژنانەی کە رووبەڕووی دەستدرێژی سێکسی بوونەتەوە لە لایەن شەریکە سێکسییەکانیانەوە ، زۆر کەمتر لەو ژنانەی دەستدرێژی جەستەییان کراوەتە سەر متمانەیان بە خۆیان هەیە. ئەو ژنەی دەستدرێژی سێکسی دەکرێتە سەر متمانەی بە خۆی نامێنێت نەبوونی بڕوابەخۆبوون (Self- Confidence) هۆکارە بۆ گۆشەگیری و خۆپراوێزخستن. هەروەها لێکۆڵینەوەکان دەرخەری ئەو راستییەن کە دەستدرێژی سێکسی لە پەیوەندی ژن و مێردایەتیدا، یان لە پەیوەند لەگەڵ شەریکە سێکسییەکان، دەبێت بە هۆی دروستکردنی ترس و دڵەڕاوکە لە لای قوربانی.\nکاریگەرییە فیزیکی و جەستەییەکان\nئەو ژنانەی کە لە لایەن هاوسەر یان شەریکە سێکسییەکانی خۆیان وەک رەفێقە کوڕ (Boy Friend) دەستدرێژی سێکسی کراوەتە سەریان، باری دەستدرێژییەکە زۆر قورسترە لە سەریان لە چاو ئەو ژانەنی کە لە لایەن کەسانی نەناسراو و بێگانەوە دەستدرێژی دەکرێتە سەریان. جیاوازی لە ئاستی توندووتیژییەکە و جۆری ئازارێکە کە پێیان دەگات. ئەو کەسانەی کە لەلایەن هاوسەر و شەریکە سێکسییەکانیانەوە دەستدرێژی دەکرێتە سەریان، زیاتر لە بەردەم مەترسی ئازاری جەستەیی و ئازار گەیشتن بە شوێنە هەستیارە سێکسییەکانی جەستەیاندان. زیاتر لە ژنانیتر کە لە لایەن بێگانەوە دەستدرێژی دەکرێتە سەریان نیشانە و ئاسەواری دڕین، بریندار بوون و... بە جەستەیانەوە دیارەو هەندێجار پێستیان بریندار دەبێت و بەم شێوەیە رووبەڕووی ئازاری جەستەیی دەبنەوە کە کاریگەری رۆحی هەیە لە سەریان.\nژمارەیەکی زۆر لە ئازارە جەستەییەکان وەک سک ئێشە، ئازارە باوەکانی تایبەت بە نەخۆشیە ژنانەکان، ئازاری سمت، خوێن بەربوونی زێ (Vagina)، پەیوەندی سێکسی بە ئێش و ئازارەوە، لەبار بردنی مناڵ، ئیلتهابی میزڵدان، بەئازارەوە میز کردن، خوێن بەبوونی دواوە (Seat) و نەخۆشییە باوەکانی ریخۆڵە لەو ژنانەدا بینراوە کە لە لایەن کەسانی نزیکەوە ، واتە شەریکە سێکسییەکانەوە دەستدرێژییان کراوەتە سەر. ئەوان لە بەردەم هەڕەشەی ژمارەیەک نەخۆشی مەترسیداردان وەک شێرپەنجەی مناڵدان و ئەو نەخۆشیانەی کە بەهۆی پەیوەندی سێکسیەوە دەگوازرێنەوە.\nئه‌م بابه‌ته 1773 جار خوێنراوه‌ته‌وه


د.کازم فاروق وتەبێژی فەرمی جوڵانەوەی نەوەی نوێ\nد.کازم فاروق وتەبێژی فەرمی جوڵانەوەی نەوەی نوي دەڵێت" بەپێێ ڕاپرسیەک کە ئەنجامماندا لە نێوان دەنگدەران و خۆبەخشان و ئەندامانی نەوەی نوێ له (70%)ی زیاتر پێێان باشبوو کە کاندیدە دەرچووەکانی پەرلەمانی هەرێمی کوردستان بەشداری خولی پێنجەمی پەرلەمان بکەن، جگە لەوەی هۆکاری تر هەبوو بەڵام بۆ ئێستا هەر ئەوەندە هۆکار هەیە باسی بکەین ئەگەر لەداهاتودا ڕونکردنەوەی زیاتر هەبوو لەسەر هۆکاری بەشداریکردنمان لەپەرلەمان بێگومان باسی دەکەین."\nلەدوای ڕاگەیاندنی ئەنجامی بەرایی هەڵبژاراردنی خولی پێنجەمی پەرلەمانی هەرێمی کوردستان شاسوار عەبدولواحید سەرۆکی جوڵانەوەی نەوەی نوێ لە کۆنگرەیەکی ڕۆژنامەوانیدا لەبەردەم دەزگاكانی ڕاگه‌یاندن و ڕۆژنامه‌نوسانی هەرێمی کوردستان ڕایگەیاند" بەهۆی ئەنجامدانی ساختەکارییەوە، ئەگەر ئەنجامەکانی هەڵىژاردن بەم شێەوەیە بمێنێتەوە ئەوا کاندیدە دەرچوەکانیان نانيرنە پەرلەمانی هەرێمی کوردستان و دەبنە ئۆپۆزسیۆنی شەقام." بەڵام ڕۆژی چوارشەممە جوڵانەوەی نەوەی نوێ ڕایگەیاند" بەشداری خولی پێنجەمی پەرلەمانی کوردستان دەکەن و دەبنە ئۆپۆزسیۆن لەناو پەرلەمان."\nلەوتوێژێکی ژیار محەمەد لەبەشی کوردی دەنگی ئەمریکا لەگەڵ د.کازم فاروق وتەبێژی فەرمی نەوەی نوێ و کاندیدی دەرچووی جوڵانەوەکە بۆ پەرلەمانی هەرێمی کوردستان لەبارەی هۆکاری بڕیاردانیان بۆ بەشداریکردنیان لە خولی پەرلەمان پێچەوانەی قسەکانی سەرۆکی جوڵانەوەکە لە ڕۆژێک دوای پڕۆسەی هەڵبژاردن وتی" ئەنجومەنی باڵای نەوەی نوێ کۆبونەوەیەکی ئەنجامدا هەندێک بابەتی تێدا گفتوگۆ کرد ئەم بابەتە (بڕیاردان بۆ بەشداریکردن لەخولی نوێێ پەرلەمان) لەم کاتەدا بەڕاوێژکردن و گفتوگۆکردن گۆڕینەوەی "ڕا" بوو لەنێوان ئەنجومەنی باڵادا بەسود وەرگرتن لەهەندێک خاڵ، لەوانە ڕاپرسیەک لەنێوان خۆبەخشەران و دەنگدەران و ئەندامانی نەوەی نوێ ئەنجامدرا وە تێیدا زیاتر لە (70%)ی ئەو بەشداربوانەی ڕاپرسیەکە پێیان باشبوو کەنەوەی نوێ بەشداری خولی پێنجەمی پەرلەمان بکات وەک فراکسیۆنێکی ئۆپۆزسیۆن لەناو پەرلەمان، دووەم خەڵکانی دەرەوەی جوڵانەوەی نەوەی نوێ کە هاوسۆزسی و دڵسۆزییان بۆ نەوەی نوێ هەیە بەشێوازێک لەشێوازەکانیش هاوسۆزییان هەیە بۆ دۆخی ئێستای کوردستان پێێان باشبوو کە نەوەی نوێ وەک ئۆپۆزسیۆنێکی کارا و چالاک بەشدار لە پەرلەمانی هەرێم بکات، خاڵی سێێەم کە ئەنجومەنی باڵا بەهەند وەریگرت لەبڕیاردانی بەشداریکردن لە پەرلەمانی هەرێمی کوردستان بریتی بوو لەوەی لەزنجیرەیەک کۆبونەوە و دیدارمان لەگەڵ نوێنەر و کونسڵی وڵاتاندا وە بەسود وەرگرتن لە سەرنج و تێبینیەکانیان ئەوانیش بەهەمان شێوە پێێان باشبوو نەوەی نوێ بەشداربێت لەخولی نوێێ پەرلەمانی کوردستاندا ئەم هەموو هۆکارە پێکەوە وای لە ئەنجومەنی باڵاکرد کە بڕیاربدات کاندیدانی دەرچووی نەوەی نوێ بنێرێت بۆ پەرلەمانی هەرێمی کوردستان."\nوتەبێژی فەرمی نەوەی نوێ ئامادەنەبوو ڕونکردنەوەی زیاتر و وەڵامی پرسیارەکان بداتەوە و وتی" بۆ ئێستا وەک لەڕاگەیەنراوەکەشدا باسی ئەم خاڵانەمان کردووە کەبۆچی چوینە ناو پەرلەمان؟ هەر ئەوەندەیە ئەگەر لەداهاتوشدا ڕونکردنەوەی زیاترمان هەبوو بێگومان باسی دەکەین."\nبەبڕوای بەشێک لەوانەی ڕەخنە لەبڕیاری نەوەی نوێ دەگرن بۆ بەشداریکردن لە خولی پەرلەمان و بە پاشەگەزبونەوەی هەڵوێستی سەرۆکی جوڵانەوەی نوێێ ناو دەبەن پێێان وایە کە نەوەی نوێ سەرەتا ویستی هەرسێ لایەنەکە( گۆڕان، کۆمەڵ، یەکگرتوو) هەمان هەڵوێست وەرگرن بەتایبەت پاش ئه‌وەی سەرۆکی جوڵانەوەی نەوەی نوێ ڕایگەیاند" ئێـمە ئۆپۆزسیۆنێکی جیاواز دەبین و ناچینە پەرلەمان" بەڵام پاش بڕیاری هەرسێ حیزبەکە جوڵانەوەی نەوەی نوێش" پەشیمان بوەوە بڕیاری چونه په‌رله‌مانیدا."\nبەڵام د.کازم فاروق سەرۆکی جوڵانەوەی نەوەی نوێ وتی" ئەوە سەرنجی ئەو خەڵکە خۆیەتی ئێـمە لەسەر سەرنج و قسەی ئەملاو لا ئیش ناکەین بەرنامەی خۆمانمان هەیە دەنگدەر و خەڵکی خۆمانمان هەیە ڕێزی دەنگدەری خۆی دەگرێت لەکوێدا پێویست کرد نەوەی نوێ بڕیاری خۆی وەردەگرێت."\nلەوەڵامی ئو پرسیارەی نەوەی نوێ ئێستا جیاوازی لەگەڵ یەکگرتووی ئیسلامی چیە کە ئەوان پێشتر ڕایانگەیاند بەشداری حکومەت ناکەن بەڵام دەچنە پەرلەمان؟ وتەبێژی فەرمی نەوەی نوێ ئامادەنەبوو وەڵام بداتەوە و وتی" ئێستا دەزگای ڕاگەیاندنی زۆر لەسەر خەتە ناتوانم قسەی زیاتر بکەم."\nبەڵام دواتر لەبارەی ئەوەی ئێستا چ شتێک هەیە نەوەی نوێ شانازی پێوە بکات کە وەک ئۆپۆزسیۆنەکانی پێشوو بێت و بچێته په‌رله‌مان؟ لەکاتێکدا پێشتر سەرۆکی جوڵانەوەی نەوەی نوێ وتی" ئۆپۆزسیۆنێکی جیاواز دەبین لەسەر شەقام و ساختەکاری قبوڵ ناکەین و ناچینە پەرلەمان.؟\nد.کازم فاروق وتی" نەوەی نوێ سەرتاپای شانازییە لەداهاتودا بەرنامەی خۆمان خاڵ بەخاڵ دەخەینەڕوو."\nده‌قی وتووێژه‌كه‌ی ژیار محه‌مه‌د له‌گه‌ڵ د.كازم فاروق


چالاکوانانی ئۆپـۆزسیۆنی میسر داوای سـازدانی خۆپـیشـاندانی زیاتر ده‌که‌ن\nچالاکوانانی ئۆپـۆزسیۆنی میسر داوای سـازدانی خۆپـیشـاندانی زیاتر ده‌که‌ن له دژی پـلانه‌که‌ی محه‌مه‌د مورسی سه‌رۆکی وڵاته‌که‌یان بۆ ئه‌نجامدانی ڕایفراندۆم له‌سه‌ر ئه‌و به‌رنووسی ده‌سـتوری نوێـیه که له لایه‌ن هاوپه‌یمانه ئیسلامیـیه‌کانیـیه‌وه ئاماده‌کراوه.\nشه‌وی شه‌ممه محه‌مه‌د مورسی به‌یانـنامه‌یه‌کی ده‌رکرد و تیایدا سووربوونی خۆی دووپاتکرده‌وه له‌سه‌ر سـازدانی ئه‌م ڕیفراندۆمه له 15 ی ئه‌م مانگه‌دا، به‌ڵام له هه‌مان کاتدا ڕاگه‌یاندنه ده‌ستوریـیه‌که‌ی هه‌ڵوه‌شـانده‌وه، ئه‌وه‌ی له 22 ی مانگی ڕابردوو ڕایگه‌یاند و تیایدا ده‌سه‌ڵاتی دادی وڵاته‌که‌شی خسته ژێر ده‌ستی خۆیه‌وه.\nچالاکوانانی ئازادیخوازی بزوتنه‌وه‌ی 9 ی مانگی چوار، ڕاگه‌یاندنه‌که‌ی مورسیـیان ڕه‌تکرده‌وه و به فێڵ و ته‌ڵه‌که‌یان دانا. بۆیه داوای سـازدانی خۆپـیشـاندانی ناڕه‌زایی زیاتر ده‌که‌ن تاوه‌کو ڕیفراندۆمه‌که بۆ ئه‌م به‌رنووسی دسـتوره ئه‌نجام نه‌درێت که مه‌ترسیـیان هه‌یه ببێته مایه‌ی که‌مکردنه‌وه‌ی مافه سیڤیلیـیه‌کان، به په‌یڕه‌وکردنی ته‌واوی شه‌ریعه‌تی ئیسلامی له کۆمه‌ڵـگه‌که‌یاندا.


◄ Результат: Найдено 20, стр. 1 из 2 Пункты на странице: 🗐 1 🗐 5 🗐 10 🗐 25 🗐 50 🗐 100\n👁 Эта статья была прочитана раз 17,668\n👁 Эта статья была прочитана раз 12,958\n- دادگای مافی مرۆڤ لە ئەوروپا د.ت بە 28 هەزار یۆرۆ [ Больше... 👁] ✖ ✖ ✖ 0 0 ✔ 99% ✍ H.B. 8/30/2010 11:21:42 AM\n👁 Эта статья была прочитана раз 11,708\n- د.ت بڕیاریدا کە لە سەرەتای ساڵی 2005دا لەشکری پێ [ Больше... 👁] ✖ ✖ ✖ 0 0 ✔ 99% ✍ H.B. 8/30/2010 11:21:43 AM\n📅 03-05-2004 Даты и события\n👁 Эта статья была прочитана раз 7,412\n- گیرانی فەرهاد هیرانیی سەرنووسەری رۆژنامەی ئەمڕۆ [ Больше... 👁] ✖ ✖ ✖ 0 0 ✔ 68% ✍ H.B. 8/30/2010 11:21:34 AM\n📅 03-10-2004 Даты и события\n👁 Эта статья была прочитана раз 7,227\n- گیرانی 2 تیرۆریستی عەرەب لە شاری کەرکوک بە 70 کی [ Больше... 👁] ✖ ✖ ✖ 0 0 ✔ 82% ✍ H.B. 8/30/2010 11:21:41 AM\n📅 07-04-2004 Даты и события\n👁 Эта статья была прочитана раз 6,639\n- خوێندکارنی زانکۆی کوردستان لە سنە بۆ ماوەی 6 کاژ [ Больше... 👁] ✖ ✖ ✖ 0 0 ✔ 72% ✍ H.B. 8/30/2010 11:21:33 AM\n📅 08-01-2005 Даты и события\n👁 Эта статья была прочитана раз 8,352\n- تیرۆریستە عەرەبەکان محەمەد ئەمین خدریان لە شارۆچ [ Больше... 👁] ✖ ✖ ✖ 0 0 ✔ 98% ✍ H.B. 8/30/2010 11:21:43 AM\n📅 09-05-2003 Даты и события\n👁 Эта статья была прочитана раз 7,328\n- پێنجەمین دانیشتنی کۆڕی زانستیی زمانی کوردی لەلای [ Больше... 👁] ✖ ✖ ✖ 0 0 ✔ 66% ✍ H.B. 8/30/2010 11:21:30 AM\n📅 13-08-2000 Даты и события\n👁 Эта статья была прочитана раз 6,892\n- دامەزراندنی ماڵپەڕی کوردستان نێت لەلایەن عومەر ف [ Больше... 👁] ✖ ✖ ✖ 0 0 ✔ 66% ✍ H.B. 8/30/2010 11:21:30 AM\n📅 14-07-1984 Даты и события\n👁 Эта статья была прочитана раз 7,320\n- شەهیدکردنی ئەنوەری عەلی نەجار. [ Больше... 👁] ✖ ✖ ✖ 0 0 ✔ 66% ✍ H.B. 8/30/2010 11:21:35 AM\nКниги pdf 13,775\nСвязанные файлы 56,904\n🗄 Источники 19,034\n| Время создания страницы: 0.578 секунд!


کوردپرێس :: Kurdpress News Aganecy - لەهەڵەبجە دروشمەکانی 30 ساڵ پێش ئێستای سەربازە ئێرانیەکان تازە دەکرێنەوە\nلەهەڵەبجە دروشمەکانی 30 ساڵ پێش ئێستای سەربازە ئێرانیەکان تازە دەکرێنەوە\nبه‌شی عێراق و هه‌رێمی کوردستان- لەشاری هەڵەبجەی شەهید لەلایەن کۆمەڵێک گەنجەوە دروشمەکانی سەربازە ئێرانییەکان کە بۆکاتی شەڕی ئێران و عێراق دەگەڕێنەوە جارێکی دیکە تازەدەکرێنەوە.\nبه پێی هه‌واڵی کوردپرێس به گێڕانه‌وه له ماڵپه‌ڕی خه‌ندان بەوتەی پارێزگاری هەڵەبجە بەوەکالەت ئەو گەنجانە لەبەرنامەیاندایە دروشمەکانی بەرەی کوردستانی‌و حزبی شیوعیش تازەبکەنەوە.\nشاری هەڵەبجەی شەهید لەسەردەمی شەڕی ئێران‌و عێراقدا(1980-1988) بۆ ماوەیەک لەژێر دەسەڵاتی هێزەکانی ئێراندا بوو، ئەوەش بووە هۆی ئەوەی زۆربەی شەقامەکانی ئەو شارە بە زمانی فارسی دروشمیان لەسەر بنوسرێت بۆ بەرزکردنەوەی ورەی سەربازەکانیان.\nئێستا و پاش نزیکەی 30 ساڵ لە کۆتایی هاتنی شەڕی نێوان ئێران و عێراق کۆمەڵێک گەنجی ئەو شارە جارێکیتر هەستاون بە تازەکردنەوەی دروشمەکانی ئێران و بە هەمان شێوەی کاتی نوسینیان، دروشم و نوسینەکانیان تازەکردوەتەوە، ئەمەش بووەتەهۆی سەرنج ڕاکێشانی ڕێبواران و دانیشتوانی هەڵەبجەی شەهید.\nنوخشە ناسیح قایمقامی ناوەندی هەڵەبجەی شەهید بە خەندانی ڕاگەیاند"ئەم پڕۆژەیە لەلایەن کۆمەڵێک گەنجەوە پێشکەش کراوەو بە ڕەزامەندی پارێزگا ئەم دروشمانە تازە کراونەتەوە. کارەکە لەلایەن کۆمەڵێک گەنجی شارەکەوە وەکو خۆبەخش ئەنجام دراوە و لایەنە ئێرانیەکان و کۆنسوڵگەریی ئێران لە سلێمانی ڕۆڵیان لە پڕۆژەکەدا نیه.\nپارێزگاری هەڵەبجە بەوەکالەت رەتیکردەوە ئێران و سوپای پاسداران دەستیان لەو کارەدا هەبێت، "ئێران پێویستی بەوەنیە دیوار و دروشمێک تازە بکاتەوە، ئەم بابەتە تەنها دەبێ وەکو کارێکی هونەری تەماشا بکرێت".\nکۆدی بابه‌ت: 64968 | به‌روار: ۱۳۹۵/۸/۱۶ | کاتژمێر: 9 : 24


900 هەزار ناوی "ساختە".. بەشی 40 كورسی پەرلەمان ناوی گومانانی هەیە\n1632 جار خوێندراوه‌ته‌وه\nسەروەر عەبدولڕەحمان سەرۆكی پەیمانگای ئەنیستتۆی پەی بۆ چاودێری‌و پەروەردە پەرلەمانتاری پێشووی یەكێتی نیشتمانی كوردستان دەڵێت: بەپێی ئەو بەدواداچوونەی بۆ تۆماری ئێستای دەنگدەرانی هەرێمی كوردستان كردوویانە زیاتر لەنۆسەد هەزار ناوی ساختە، كە بەشی زیاتر لەچل كورسی دەكات لەتۆماری ئێستای ناوی دەنگدەرانی كوردستاندا هەیە.\nسەروەر عەبدولڕەحمان لەمیانی چاوپێكەوتنێكی لەگەڵ دەنگی ئەمریكا دەشڵێت: "بەداخەوە ئەو لیستی تۆمارەی دەنگدەرانەی ئێستا لەهەرێمی كوردستاندا هەیە جگە لەناوی دووبارەو گوماناوی‌و ساختەو وەهمی‌و مردوو، چەندەها ناوی كوردی پارچەكانی ترو ناوی ناوچە جێناكۆكەكانی دەرەوەی هەرێم لەناو ئەو لیستەدا هەیە."\nسەروەر عەبدولڕەحمان، كە لەخولی پەرلەماندا ئەندامی پەرلەمانی كوردستان بوو لەفراكسیۆنی سەوز ڕەخنە لەپارتی دیموكرات‌و یەكێتی نیشتمانی و لایەنە ئۆپۆزسیۆنەكان دەگرێت، كە هەوڵی جدیان نەداوە بۆ پاككردنەوەی لیستی ناوی دەنگدەرانی هەرێم لەناوی ساختە‌و دوبارەو مردوو وتی: "بەداخەوە لەخولی پێشووی پەرلەمانی كوردستانیش ئێمە چەندین جار هەوڵمان داوە لەپەرلەمان، بەڵام حیزبە دەسەڵاتدارەكان بەرژەوەندییان لەوەدا بوو، كە ئەو لیستە خاوێن نەكرێتەوە تا كورسی زیاتری پێبهێنن"\nناوبراو وتیشی: "تەنانەت لایەنەكانی پێشووی ئۆپۆزسیۆنیش لەو ئیرادەیەی پارتی‌و یەكێتی بۆ ڕێگریكردن لەخاوێنكردنەوەی تۆماری دەنگدەران بێدەنگ بوون."\nهەفتەی ڕابردوو هاوڕێ تۆفیق بەرپرسی ئۆفیسی سلێمانی كۆمسیۆنی باڵای سەربەخۆی هەڵبژاردنەكانی عیراق ڕایگەیاند "ماوەی سێ ساڵە كۆمسیۆنی باڵای سەربەخۆی هەڵبژاردنەكان بۆ پاككردنەوەی تۆماری دەنگدەران هەڵمەتی تۆماركردنی بایۆمەتری خستۆتەگەڕ بۆ تۆماركردنەوەی ناوی دەنگدەران."\nسەروەر عەبدولرەحمان لەو بارەوە وتی: "ئەو شێوازەی كاك هاوڕێ باسی كرد كارێكی زۆرباشە، بەڵام گرفتەكە ئەوەیە تا ئێستا حكومەتی عێراقی كار بەو تۆماری دەنگدەرانە ناكات‌و لەپارێزگاكانی عێراق‌و هەرێمی كوردستانیش خەڵكێكی كەم ناوی خۆیان تۆماركردووەتەوە."\nسەرۆكی پەیمانگای ئەنیستتۆی پەی بۆ چاودێری‌و پەروەردە ئەوەشی وت: "پەیمانگاكەیان لێكۆڵینەوەیەكیان لەسەر تۆماری ئێستای دەنگدەرانی هەرێمی كوردستان كردووە، بەپێی ئەو لێكۆڵینەوەیە زیاتر لە (٩٠٠) هەزار ناوی گومانلێكراو لەلیستی تۆماری دەنگدەرانی ئێستای هەرێمی كوردستاندا هەن،كە دەكاتە زیاتە لە(٤٠)كورسی پەرلەمان."


سامسۆنگ بەفەرمی مۆبایلی Galaxy M01 راگەیاند\n06/06/2020 126 جار خوێندراوه‌ته‌وه\nكۆمپانیای سامسۆنگی كۆریای باشوور بەفەرمی مۆبایلی زیرەكی Galaxy M01 راگەیاند، كە هاوكات بوو لەگەڵ دەركردنی مۆبایلی Galaxy M11 لەبازارەكانی هیندستان.\nهەرچی مۆبایلی Galaxy M11 یە ئەوە شاشەیەكی 6.4 ئینچی بە روونی 1560×720 پێكسڵ هەیە و سێ كامێرای لە بەشی پشتەوەیدا هەیە، كە روونییەكەیان 13 و 5 و 2 مێگاپێكسڵە، بەڵام كامێرای سێڵفییەكەی لەناو شاشەكەیدایە و روونییەكەی 8 مێگاپێكسڵە.\nهەرچی پرۆسیسەرەكەیەتی ئەوە لە جۆری سناپدراگۆن 450 یە و رامەكەی 3 و 4 گێگابایتە، یادگەی ناوخۆیی 32 و 64 گێگابایتە و دەتوانرێت تا 512 گێگابایت فراوان بكرێت.\nپاترییەكی زۆر بەهێزیشی هەیە، كە دەگاتە 5 هەزار میلی ئەمپێر لەكاتژمێرێكدا و بە توانای 15 وات پشتیوانی لە تەكنیكی خێرا بارگاویكردنەوە دەكات.\nبەڵام مۆبایلی Galaxy M01 شاشەیەكی 5.7 ئینچی بە كوالێتی +HD هەیە لەگەڵ بوونی كامێرایەكی سێڵفی، كە ناكەوێتە ناو شاشەكەوە و كوالێتییەكەی پێنج مێگاپێكسڵە، بەڵام كامێراكانی پشتەوە دوو دانەیە و روونییەكەیان 12 و 2 میگاپێكسڵە.\nپرۆسێسەری ئەو مۆبایلە نوێیەی سامسۆنگ لە جۆری سناپ دراگۆن 439 یە و رامەكەی 3 گێگابایتییە و یادگەی ناوخۆییەكەی 32 گێگابایتە، پاترییەكەشی توانای 4 هەزار میلی ئەمپێرە لەكاتژمێرێكدا.\nسامسۆنگ رایگەیاندووە، هەردوو مۆبایلەكە لە رۆژی سێشەممەوە لە هیندستان بەردەست دەبن، كە Galaxy M11 بە نرخی 145 دۆلار بۆ 3 گێگابایت و 170دۆلار بۆ 4 گێگابایت، بەڵام مۆبایلی Galaxy M01بە 120 دۆلاری ئەمەریكی بەردەست دەبێت .


پیاوێکى تێکشکاو رۆمانێک لە رامانى ناخ.\nمرۆڤ کە بەد بەخت بوو بەدبەختى بەشێوەیەک روو لە چارەنووسى دەکات، وا بەدبەخت دەبێ وا دەزانى کەسێکى ترە بەدبەخت بووە، باوەڕ ناکات ئەوە خۆیەتى دوچارى بەدبەختى بووە. مرۆڤ وا دەزانێت، جیهان سفرەیەکى ڕاخراوە تەنها تامى سەرکەوتنەکان دەچێژێت و لە بیرى نییە سەر خوانەکە ژیانە خۆراکى شکستیشى لەسەرە، چارەنووسى فڕێدانى ئەو لەسەر زەوى وایە وەک چێژى سەرکەوتن دەبێ تامى شکستیش بچێژێت. ڕۆمانى "پیاوێکى تێکشکاو" نووسینى "تاهیر بن جەللون" لەدەزگاى "چاپ و پەخشى سەردەم" وەرگێرانى بۆ کوردى "ئازاد بەرزنجى" ئەگەر پێمان وایە رۆمانەکە ڕۆمانێکە لێوان لێوە لە چیرۆکى رووخان و ڕاکردنى مرۆڤەکان لەو ژیانەى بەخواستى خۆیان بۆى نەهاتوون، من پێم وایە رۆمانێکیشە لێوان لێوە بۆ تێڕامان و بەئاگا هاتنەوەى ناخى نوستوومان کە دەبێ چى بکەین بۆ ئەوەى چۆن بژین. هەر چەند لەسەرەتادا نووسەرلە ڕۆمانەکەدا"تاهر بن جەللون" بە دیارى کراوى ناوى ساڵەکە نابات، تا لەلاپەڕە "١٦٩" ئەوە ڕوون دەکاتەوە کە زەمەنى رودانى ڕوداوەکانى چیرۆکى ناو رۆمانەکە بەپێى قسەى "موراد" کارەکتەرى سەرکى ڕۆمانەکە،کە دەڵێ: "جنێو بە ئەمریکییەکان دەدەم کە بەغدا بۆردوومان دەکەن" ئەوە دەردەخات زەمەنى روودانى رووداوەکان لەگەڵ زەمەنى ئێستاى ئێمە یەکانگیرە کە زەمەنى پرۆسەى ئازادى عێراق و ساڵى ٢٠٠٣یە. رۆمانەکە باسى ئەوکاتى وڵاتى مەغریب دەکات، لە پاڵ ئەوەشدا ئەوە بیر عێراقیەکان دێنێتەوە دیکتاتۆرێکى سەربازى کە "٣٥" ساڵ حوکمى وڵاتى کرد لە دەسەڵات لابراوە، بەڵام هێشتا مرۆڤەکانى وڵاتى دوو رووبار "عێراق" و وڵاتى بیابانى لم "مەراکیش" نەیانتوانیوە دیکتاتۆرە بچووکەکەى ناخیان "گەندەڵى" لەناوبەرن.\nڕۆماننووس و کارەکتەرەک بەیەکەوە کارەکتەرێکیان لە"پیاوى ئاسنین" یا "دەنکە زیخ" دروست کردوە کۆى ئەو رووداوانەى بەسەر کەسێکدا ڕوودەدەن خودى کارەکتەرەکە خۆیەتى لەگەڵ رۆماننوسەکە ژیانى ئەو بۆ خوێنەر بنووسنەوە، نیوەى تاکەکانى کۆمەڵگا بەدەست ئەو حاڵەوە پەرێشانن کە دوچارى کارەکتەرى سەرەکى چیرۆکى ناو ِۆمانەکە بووە. جار جار ڕۆمانوس خۆى باسى رووداوەکان دەکات،لەبەر ئەوەى کارەکتەرەکە ژیانێکى دژوار دەگوزرێنێت و لەبەردەم ڕەو ڕەوەى ڕوداوەکاندا ناتوانێت وەک مرۆڤێک "پیاوى ئاسنین" و خۆراگر بێت، زەمەنى ئەو کابوسە تێپەڕێنێت کە کردویەتى بە پیاوێکى تێکشکاو. لەبەر ئەوەى ژیانى زۆربەمان لە ژیانى هاوشێوەکانى موراد نزیکە، هەست دەکەین ڕۆمانووس لەدەمى کارەکتەرێکەوە ژیانى ئێمە دەگێڕێتەوە نەک ژیانى کەسێکى تر.\nباسکردنى "گەندەڵى" لەژانەرێکى ئەدەبى و لە رۆمانێکدا وەک دەقێکى سەرەکى،نیشانەى بونیەتى، گەندەڵى لە خودى فەرمانگەکەدا نیە بەڵکو گەندەڵیەکە لەدەرەوەى فەرمانگەکەیە،واتا فەرمانگەیەکە دەزگایەکى گەندەڵ نیە، هەندێک لە کەسەکانى دەرەوەى فەرمانگەکە لەگەڵ هاتنیان بۆ ناو فەرمانگە خۆیان لەبنەرەتدا گەندەڵن.\nزۆربەى مرۆڤەکان دوو دیوى جیاوازیان هەیە، کەسێکى جدى و دەست پاک و ڕەوشت بەرزوەک دیوى یەکەم،کە بۆ پیشەکەى لە ئێستاى واقعى خۆشماندا لە دامودەزگاکانى دەوڵەتدا شوکر بۆ خوا هێشتا ئەو جۆرە مرۆڤە خۆراگرە زۆرە، مەخابن لەبرى دەست خۆشى و ڕێزلێنان، مایەى گاڵتەجارى هاوکارەکانیانن، یان لەبرى ئەوەى بەرنگارى گەندەڵکارانى هاوشێوەى حاجى حەمید ببینەوە، دەبن بە دیوى دوەمى شاراوە، هاوشێوەى دیوى دووەمى موراد، وەک چۆن لە کۆتایدا دەست لەگەڵ گەندەڵى گەندەڵکاران تێکەڵ دەکات. مەرجیش نییە دیوى شاراوەى ناخى هەموو مرۆڤێک گەندەڵ بوبێت، هەروەک مەرجیش نیە روخسارى دەرەوەى هەموو مرۆڤێک روخسارى ڕاستەقینە و ڕاستگۆى ئەو بێت.\nکۆتاى ڕۆمانەکەش سەلمێنەرى ئەو ڕاستیەیە، بەڵێ گەندەڵى بنەبڕ نابێ، لەگەڵ خەراپ بوونى ڕەوشى ژیانى مرۆڤەکان ئەویش وەک نەخۆشیەکى درم بەجەستە لاوازەکەى گۆمەڵگادا بڵاو دەبێتەوە، ئەو کەسانەى ململانێشى لەگەڵ دەکەن، بۆ بەرنگاربوونەوەى وەک پێویست هاوکارى ناکرێن، ئەگەر خۆشیان نەپارێزن بەهێزى ڤایرۆسەکە دوور نیە دووچارى ئەمانیش بێت چیتر نەتوانن ببنە زیخى ڕاگرتنى مەکینەى بەرهەم هێنانى گەندەڵى.


ناڕەزایی برسییەكان، یان گەمەی سیاسییەکان؟ – Knwe.org\nسەرەکی » وتار » ناڕەزایی برسییەكان، یان گەمەی سیاسییەکان؟\nناڕەزایی برسییەكان، یان گەمەی سیاسییەکان؟\nهەفتەیەك دەبێت كە خۆپیشاندان و ناڕەزایەتییەكان لە سەنتەری سیاسیی عیراق و چەند شارێكی باشوور تاو دەسێنێت، ئەمە یەكەم ناڕەزایەتی جەماوەرییە لە سەردەمی كابینەكەی عەبدولمەهدی-دا كە هەر زوو دروشمەكانی خۆپشاندەرانیش داوای لەكارلابردنی و دادگایی كردنی دەكەن، هەرچەندە تاڕادەیەك دۆخەكە بەرەو ئاساییبوونەوە دەچێت، بەڵام هێشتا دوكەڵی بۆمبی فرمێسك رێژەكان نەنیشتووەتەوە.\nدیوی یەكەمی ئەم شانۆگەرییە روونە، كە ئەوەی لە عیراق دەگوزەرێت، تا ئەندازەیەك حكومەتە تەمەن یەك ساڵییەكەی عەبدولمەهدی لێی بەرپرسیار نییە، بەڵكو میراتگری حوكمڕانییە شكستخواردووە یەك لەدوا یەكەكانە (بێگومان لە دوای 2005)ەوە، كە باخەڵی هەزاران سیاسیی هەڵتۆقیوی ئەم وڵاتەی گەرم كردووە، گوزەرانی ملیۆنان هاووڵاتیشی خستۆتە باری بێ ئیرەییەوە، ئەم راستییەش لای لایەنە سیاسییە ناوخۆییەكان و كۆمەڵگەی نێودەوڵەتیش روونە، بەڵام دەستەوەستانن لە چارەسەری كۆی دۆخەكە و گەیشتن بە رێكەوتنێكی كۆنكرێتی بۆ باشكردنی گوزەرانی خەڵك.\nلەدوای هەموو ناڕەزایەتییەكی جەماوەریی لە عیراق، سیاسییەكان دەكەونەخۆ، هەر لایەك پەرێزی خۆی پاكدەكاتەوە و نەفرەت لە گەندەڵی و گەندەڵچی دەكات و هەوڵی سواربوونی شەپۆلی ناڕەزایەتییەكان دەدەن، وەك ئەوەی ئەوان لە دەرەوەی بڕیار و جومگە سەرەكییەكان بن، ئەمەش لەكاتێكدایە كە كۆی لایەنە شیعەكان كە ئێستا یەك ماڵ نین، پشكی گەورەیان هەیە لەوەی كە دەگوزەرێت و هەر لایەكیان بە قەبارەی خۆی بەرپرسیارە لە برسیبوونی خەڵك، بەڵام نیمچە تەقینەوە جەماوەرییەكەی ئەمجارەی بەغدا و باشوور، پەیامی نوێی بە گوێیاندا دا، تەنانەت كار گەیشتە ئەوەی هوتافە ئاگرینەكانی جەماوەر روو لەو وڵاتە بێت كە رێكخەری سیاسەت و ستراتیژی رەوتی شیعەكانە لە جیهاندا.\nدرێژەكێشانی پاكتاوی حیسابی\nبۆیە گوێ زریگاندنی سەركردە شیعەكان بەو هوتافانە كە پێشتر پێی رانەهاتبوون، هەر زوو كەوتنە خۆ و بە ئاشكرا و ناڕاستەوخۆ پەیامی پاڵپشتی لە خۆپیشاندەران و زەرورەتی چاكسازییان راگەیاند.\nدیوی دووەمی شانۆییەكە، كە ئێستا لە چوارچێوەی میدیای جیهانی و دەوروبەر شەن‌و كەو دەكرێت، پەیوەست دەكرێتەوە بە ململانێی توندی نێوان (ئەمریكا – ئێران، عەرەبستانی سعودی – قەتەر)، بەوجۆرەی كە ئێستا پێكداهەڵپڕژانی بەرژەوەندییە هەرێمایەتی و نێودەوڵەتییەكان لە عیراق دەستپێكردووە و ئەستەمە بەمزوانەش كۆتایی پێ بێت.\nدرێژەكێشانی پاكتاوی حیسابی ئەو جەمسەرانە لە عیراق، گۆمەكە نەك دەشەڵەقێنێتەوە، بەڵكو چاوەڕێی رووباری خوێنی لێدەكرێت، ئەمەش سەلمێنرا كە لە حەوت رۆژی ناڕەزاییەكاندا و بەتایبەت لە بەغدا، لایەنی ئەمنی نەناسراو خوێنی گەنجانی عیراقی رشت، گوللەی قەناس لە دوورەوە ئامانجەكانی دەپێكا، لە بەرامبەردا لەمپەڕی بەغداوە بۆ ئەوپەڕی بەسڕە، بەرەی خەڵك داوای گەڕاندنەوەی (عەبدولوەهاب ساعدی) دەكەن، كە دوای گواستنەوەی لە هێزی دژە تیرۆر، ئێستا لە پڕ بۆتە فریادڕەسی هەژاران و بێكاران، نزیكیی جەنەڕاڵ ساعدیش لە ئەمریكا و هاتوچۆكردنی لە باڵیۆزخانەی ئەمریكا لەعیراق، وێنەی ململانێكانی ئەمریكا بەرامبەر بە ئێران روونتر كردووە.\nپرسیارەكە ئەوەیە، عادل عەبدولمەهدی و كابینەكەی دەبنە تەماشاكارێكی واق وڕماوی ئەم دوو دیوەی شانۆگەرییەكە؟.. بۆخۆم وای دەبینم كە هەرچەندە هێشتا زنجیرە بڕیارە چاكسازییەكانی حكومەت تووڕەیی شەقامی دانەمركاندووەتەوە، بەڵام بە ئەندازییەك خۆپیشاندانەكەی بۆ كاتێكی دیاریكراو سڕكردووە، ئەركە قورسەكەش ئەوەیە ئازاو ئازاد هەنگاوی كردارەكی بۆ گێڕانەوەی پارە ئاودیوكراوەكان بنێت و دۆسێی گەندەڵكاران یەكلایی بكاتەوە، ئەگەرنا پێچەوانەكەی قورس دەبێتەوە.\nهەرچەندە ئاودیوكردنی یارییە هەواڵگرییەكان و ململانێی هەرێمایەتی و (ئەمریكا – ئێران) بۆ دەرەوەی سنووری عیراق ئەستەمە، بەڵام دەبێت عەبدولمەهدی ئیدارەی ئەو ململانێ ئاڵۆزە بدات و ناو و ناوبانگی سیاسی و حوكمڕانی خۆی ئاوەژوو نەكاتەوە.


گۆڕانکارى لە پرۆگرامى خوێندن لە بەشەکانى کۆمەڵناسى و کارى کۆمەڵایەتى دەستیپێکرد | وەزارەتى خوێندنى باڵا و توێژینەوەى زانستى\nگۆڕانکارى لە پرۆگرامى خوێندن لە بەشەکانى کۆمەڵناسى و کارى کۆمەڵایەتى دەستیپێکرد\nلە چوارچێوەى ئەو پلانە ستراتیژییەى کە وەزارەتى خوێندنى باڵا و توێژینەوەى زانستى دەستیپێکردوە بۆ گۆڕانکاریکردن لە پرۆگرامەکانى خوێندن لە بەشە زانستیەکان، هەنگاوە پراکتیکیەکانى گۆڕانکارى لە بەشەکانى کۆمەڵناسى و کارى کۆمەڵایەتى لە زانکۆکانى کوردستان دەستپێکرد.\nد.یوسف گۆران وەزیرى خوێندنى باڵا و توێژینەوەى زانستى لە میانەى سەرپەرشتیکردنى لێژنەى پێداچونەوە بەبابەتەکانى خوێندن لە هەردو بەشى کۆمەڵناسى و کارى کۆمەڵایەتى ڕاگەیاند: کۆمەڵناسى و کارى کۆمەڵایەتى دو پسپۆڕى زۆر گرنگن بۆ ئەمڕۆیى کۆمەڵگەکەمان، چونکە کۆمەڵگەى کوردى بەرەو کرانەوەیەکى زۆر ڕۆیشتوە، دەیان دیاردە و بابەتى جۆراوجۆر بەشێوەیەکى خێرا هاتونەتە نێو کۆمەڵگەکەمان، بەو هۆیەوشەوە بەهۆى خراپ مامەڵەکردن لەگەڵ ئەو بابەت و دیاردانە لە هەندێ ڕوەوە چەند کێشەیەکى کۆمەڵایەتى سەریهەڵداوە، د.یوسف گۆران ڕایگەیاند: بۆ چۆنیەتى چارەسەرکردنى ئەو کێشانە و مامەڵەکردن بەشێوەیەکى دروست لەگەڵ دیاردە و بابەتە جۆراو جۆرەکان پێویستى بەهۆشیارى کۆمەڵایەتى هەیە، لەو ڕوەوە دەبێ پسپۆڕان و شارەزاییانى بوارى کۆمەڵناسى و کارى کۆمەڵایەتى دەبێ ڕۆڵى پێشەنگ و کارایان هەبێ، بۆ ئەوەش دەبێ پێداچونەوەى تەواو بەپرۆگرامەکانى خوێندن لە بەشەکانى کارى کۆمەڵایەتى و کۆمەڵناسى بکەین، بەشێوەیەک میتۆد و چەمکى تازەیان ئاوێتە بکرێ و ڕەنگدانەوەى پێداویستیەکانى ئەمڕۆیى کۆمەڵگە و گۆڕانکارییەکانى داهاتو بن، وەزیرى خوێندنى باڵا و توێژینەوەى زانستى ئەوەشى ڕایگەیاند: لە پێناو پێگەیاندنى کادیرى بەتوانا و لێهاتو بۆ داهاتوى کۆمەڵگەکەمان لە بوارى کۆمەڵناسى و کارى کۆمەڵایەتى پێویستمان پێداچونەوەیەکى وردى ئەو بەشانە لە زانکۆکان هەیە، بۆ ئەوەش پاڵپشتى و پشتیوانى تەواوى خۆى بۆ لێژنەکە دوپاتکردەوە و، ڕایسپاردن لە کارەکانیان بەردەوام بن تا گۆڕانکارى لە تەواوى قۆناخەکانى خوێندن لەو دو بەشە زانستیەدا دەکەن.\nهەر لەو کۆبونەوەیەدا، د.ماهر عبدالواحید عەزیز سەرۆکى لێژنەى پێداچونەوە بەبابەتەکانى بەشى کۆمەڵناسى و کارى کۆمەڵایەتى کورتەیەکى لەبارەى کارى لێژنەکەیان خستەڕو و ڕایگەیاند: لێژنەکەمان تا ئێستا چوار کۆبونەوەى ئەنجامدا، لە ئەنجامدا چەند پێشنازێکمان گەڵاڵە کردوە، کە ئەوانیش بریتین لە یەکخستنەوەى پرۆگرامى خوێندن لە قۆناخى یەکەم لە هەردو بەشى کۆمەڵناسى و کارى کۆمەڵایەتى بۆ ساڵى خوێندنى (٢٠١٨-٢٠١٩)، لەهەمان کاتدا پێشنیازمان کردوە بابەتى کۆمپیوتەر لە هەردو بەشەکە لاببرێت و بابەتى پەیوەندیدار لە جێگەیان دابنرێ، هەروەک پێشنیازیش کراوە بابەتى کوردۆلۆجى بگۆڕدرێ بە بابەتى کۆمەڵگەى کوردستانى.\nهەر لەو کۆبونەوەیەدا، ئەندامانى لێژنەکە، کە لەسەرۆکى بەشەکانى کۆمەڵناسى و کارى کۆمەڵایەتى و مامۆستایان و شارەزایان و پسپۆڕانى بوارەکان لە زانکۆکان پێکهاتوە ڕاو سەرەنج و بۆچونەکانیان دەربارەى بابەتە جیاکان خستەڕو، بۆ چارەسەرکردنى کێشەکانیشیان بەتایبەت کردنەوەى خوێندنى باڵا، د.یوسف گۆران وەزیرى خوێندنى باڵا و توێژینەوەى زانستى سەرۆک و ئەندامانى لێژنەکەى ڕاسپارد پرۆپۆزەڵێک ئامادەبکەن بۆ ئەوەى بۆردێکى هاوبەش لە نێوان بەشەکان پێکبهێنن بۆ چارەسەرکردنى کێشەکانى خوێندنى باڵا، بەتایبەت لەو بەشانەى کە کەمى ستافى زانستیان هەیە.


مامۆستا عه‌لی باپیر ده‌ڤه‌ری خه‌لیفان به‌سه‌رده‌كاته‌وه‌و وتارێك پێشكه‌ش ده‌كات – پێگەی فەرمی مامۆستا عەلی باپیر\nمامۆستا عه‌لی باپیر ده‌ڤه‌ری خه‌لیفان به‌سه‌رده‌كاته‌وه‌و وتارێك پێشكه‌ش ده‌كات\nڕۆژی هه‌ینی 20/9/2019 به‌مه‌به‌ستی به‌سه‌ركردنه‌وه‌ی ئه‌ندام‌و لایه‌نگرانی كۆمه‌ڵی ئیسلامیی‌و ئاگاداربوون له ئیش‌وكاره‌كانیان له سنووره‌كه، مامۆستا عه‌لی باپیر ئه‌میری كۆمه‌ڵی ئیسلامیی به‌یاوه‌ریی شاندێكی سه‌ركردایه‌تیی كۆمه‌ڵی ئیسلامی، ناحیه‌ی خه‌لیفانی به‌سه‌ركرده‌وه.\nوه‌فده باڵامه‌ی كۆمه‌ڵ سه‌ره‌تا له‌لایه‌ن به‌رپرس‌و ئه‌ندامانی ئه‌نجوومه‌نی خه‌لیفانی كۆمه‌ڵی ئیسلامیی پێشوازیی كران، دواتر له باره‌گای ئه‌نجوومه‌ن له گه‌ڵ به‌رپرس‌و ستافی ئه‌نجوومه‌ن كۆبوونه‌وه.\nله كۆبوونه‌وه‌كه‌دا مامۆستا عه‌لی باپیر ژماره‌یه‌ك ڕێنمایی‌و ڕاسپارده‌ی پێویستی ئاڕاسته‌ی ئاماده‌بوان كرد، له‌پێناو به‌ره‌وپێشبردنی كارو پڕۆژه‌ی ئیسلامیی‌و ئه‌جێندای سیاسیی كۆمه‌ڵی ئیسلامیی له سنووره‌كه.\nهاوكات به‌رپرسی ئه‌نجوومه‌ن سوپاسی مامۆستا عه‌لی باپیرو شاندی یاوه‌ری كردو، سه‌رنج‌و تێبینیی خۆشی به‌مه‌به‌ستی بره‌ودانی زیاتر به كارو چالاكییه‌كانیان خسته ڕوو.\nدواتریش هه‌ر له چوارچێوه‌ی سه‌ردانه‌كه‌ی بۆ خه‌لیفان كۆرێكی جه‌ماوه‌ریی له‌لایه‌ن ئه‌نجوومه‌نی خه‌لیفانی كۆمه‌ڵی ئیسلامیی بۆ مامۆستا علی باپیر سازكرا، تێیدا ژماره‌یه‌كی به‌رچاو له مامۆستایانی ئاینی شارده‌ێی خه‌لیفان‌و خه‌ڵكی ناوچه‌كه ئاماده‌بوون.\nله به‌شێكی وتاره‌كه‌یدا مامۆستا عه‌لی باپیر تیشكی خسته سه‌ر ڕۆڵ‌و پێگه‌ی زانایانی ئیسلامیی له ئاڕاسته‌كردنی كۆمه‌ڵگاو ڕێگریی له هه‌ر پیلانێك كه دژی دین‌و ژینی میلله‌ته‌كه‌مان بگێڕدرێت.\nهه‌ر له‌و كۆڕه‌دا مامۆستا عه‌لی باپیر دووپاتی نه‌فسییه‌تی به‌رزی زانایانی ئیسلامیی كرده‌وه گوتیشی: نابێت مامۆستایانی ئاینی خۆیان به‌هیچ شتێك بگۆرنه‌وه، به‌وپێیه‌ی ئه‌وان میراتگری په‌یامبه‌رانن.\nجێگای ئاماژه‌یه، ئه‌م به‌سه‌كردنه‌وه‌یه‌ی ئه‌میری كۆمه‌ڵی ئیسلامیی‌و وه‌فدی یاوه‌ری، مایه‌ی ستایشی ئاماده‌بووانی كۆڕه جه‌ماوه‌رییه‌كه بوو، كه له مامۆستایانی ئایینی‌و به‌شێك له هاوڵاتییانی سنووری ناحیه‌ی خه‌لیفان پێكهاتبوو.\nده‌قی وتاره‌كه له‌و لینكه‌ی خواره‌وه‌یه\nكەناڵی (VOA)ی ئەمەركیی دیمانەیه‌ك له‌گه‌ڵ مامۆستا عەلی باپیر ئه‌نجام ده‌دات\nهه‌ولێر: مامۆستا عه‌لی باپیر سه‌ردانی یه‌كێتی په‌رله‌مانتارانی كوردستان ده‌كات


ئەمریکا شەش بژاردەى هەیە بۆ ’’ڕێکخستنی پەیوەندییەکانی لەگەڵ عێراق’’ کە بە حەشدی شەعبی دەست\nئەى کورد و سونە؟\nماڵپەڕێکی ئەمریکی لە ڕاپۆرتێکیدا شەش بژاردەى خستووەتەڕوو بۆ ڕێکخستنەوەی پەیوەندییەکانی نێوان ئەمریکا و عێراق و نەهێشتنی ئەو ساردوسڕییەی کە ئێستا لە نێوان هەردوو وڵاتدا بەدی دەکرێت، بە تایبەتی دوای کوشتی قاسم سلێمانی، فەرماندەی سوپای پاسدارانی ئێران لە عێراق.\nماڵپەڕی "ناوەندی بڕۆکنگز" ئەمریکی بۆ توێژینەوەکان لە ڕاپۆرتێکی شیکاریدا کە نوسەرەکەی "ڕەنج عەلادین"ه ئاماژە بەوەدەکات، "بەغدا و اشنتتۆن لە ئێستادا دەرفەتی ئەوەیان هەیە لە ڕێگەی گفتۆگۆیەکی ستراتیژییەوە کە بڕیار لە مانگی داهاتوودا دەست پێبکات پەیوەندییەکانیان بە شێوەیەکی باش ڕێکبخەنەوە".\nڕاپۆرتەکە ئەوەی خستوەتە ڕوو، کوشتنی قاسم سلێمانی، فەرماندەی سوپای پاسدارانی ئێران و ئەبومەهدی موهەندیس، جێگری سەرۆکی دەستەی حەشدی شەعبی لە هێرشێکی ئاسمانی فڕۆکەکانی ئەمریکا لە نزیک فڕۆکەخانەی نێودەوڵەتی بەغدا لە سەرەتای ئەمساڵدا، تاڕادەیەک پەیوەندییەکانی هەردوولای مت و ساردکردوەتەوە.\nڕاپۆرتە ئەمریکییەکە بۆ کاراکردنەوە و گەڕانەوەی پەیوەندییەکانی عێراق و ئەمریکا بۆ دۆخی جارانی، شەش پێشنیازی خستووەتە ڕوو.\nگروپە چەکدارە جیابووەکان\nڕاپۆرتەکە بە گرنگی دەزانێت ئەمریکا هەلی جیابوونەوەی چەند گروپێکی ناو دەستەی حەشدی شەعبی کە سەر بە عەلی سیستانین بۆ خۆی بقۆزێتەوە و پەیوەندییەکانی لەگەڵ ئەو گرۆپانە پتەو بکات و لەگەڵ مستەفا کازمیشدا کار بۆ ئەو بکات ئەو گروپانە سەرنجیان بۆ لای ئەمریکا ڕابکێشێت و بیانکات بە لایەنگرانی خۆی، ئەوەش لە ڕێگەی پێشکەشکردنی پاڵپشتی دارایی و سەربازی بۆ ئەو گروپانە.\nڕاپۆرتەکە جەختی لەوە کردوەتەوە ئەمریکا نابێت چاوەڕوانی ئەوە لە حکومەتەکەی کازمی بکات بتوانێت پێش لە پەرەسەندنی بریکارەکانی ئێران بگرێت لە عێراقدا، چونکە کازمی تازە دەست بەکاربووە لە پۆستەکەی و بنکەیەکی جەماوەری پتەوی نییە و لە هەمانکاتیشدا سوپای عێراق لە ئێستادا سەرقاڵی شەڕی پاشماوەکانی ڕێکخراوی داعش و بنبڕکردنی ئاڵۆزییە ناوخۆییەکانە.\nهاوکاری بە مەرج\nڕاپۆرتەکە ئاماژە بەوە دەکات کە دەبێت ئەمریکا یارمەتی کازمی بدات لە کاروباری حکومڕانیدا، بەڵام بەبێ ئەوەی خۆی تێکەڵ بکات بە پرسی دووبارە بنیاتنانەوە و نۆژەنکردنەوەی عێراق، چونکە ئەو پرسە لە بەرژەوەندی ئێراندا دەشکێتەوە لە بەرئەوەی سیاسییەکانی عێراق کەوتوونەتە ژێر کاریگەری هەژمونی ئێرانەوە، بۆیە باشتر وایە ئەمریکا داکۆکی لە دەسەڵاتی کازمی بکات لەڕێگەی چەند ئامانجێکی نزیک مەوداوە وەک "یارمەتیدانی عێراق لە ڕێگەی دروستکردنی ژێرخانێکی بانکی و دارایی پتەو و نوێ، یارمەتیدانی عێراق بۆ وەرگرتنی قەرز لە بانکی نێودەوڵەتی و نەختی نێودەوڵەتی، بەخشینی عێراق لە سزا نێودەوڵەتییەکان و داڕشتنەوەی قەرزەکان کە ئەمانە هەمووی وادەکەن ئابوری عێراق بەهێز بکات.\nدانوستان لەگەڵ کورددا\nڕەنج عەلادین لە ڕاپۆرتەکەیدا جەختی لەوە کردوەتەوە کە پێویستە لەسەر کازمی لە ماوەی داهاتوودا پاڵپشتی سەقامگیری هەڕێمی کوردستان بکات و داکۆکی لە کورد بکات لەڕووی سیاسییەوە، چونکە لە ئێستادا ئەمریکا لە هەڕێمی کوردستان بوونێکی فراوانی هەیە، لە هەمانکاتیشدا ئەمریکا پێویستی بە هەرێمی کوردستانە بۆ پاراستنی بەرژەوەندییەکانی ئەگەر ناچار بوو لە عێراق بکشێتەوە.\nداکۆکیکردن لەلایەنگران و هاوپەیمانان\nڕاپۆرتە ئەمریکییەکە بەپێویستی زانیوە کە دەبێت ئەمریکا بەردەوام بێت لە پاڵپشتی و داکۆکیکردن لە هاوپەیمانەکانی لە عێراق "کورد و سونە" وبەهیچ شێوەیەک هەوڵی کەمکردنەوەی ڕۆڵیان نەدات لەسەرحیسابی نەیارەکانی ئەمریکا.\nنەوەى نوێی لە سەرکردە عێراقییەکان\nڕاپۆرتە ئەمریکییەکە جەختیلەوە کردوەتەوە، کە دەبێت ئەمریکا بایەخێکی زۆر بە نەوەی نوێی سەرکردە عێراقییەکان بدات بەتایبەتی ئەوانەی کە بیرکردنەوەیەکی ڕیفۆرمخوازیان هەیە، چونکە ئەوانە دەتوانن پارێزگاری لە سیستمی حکومرانی ئێستای عێراق بکەن توانای پەرەپێدانی سیستمەکەشیان هەیە.\nهاوکات ڕاپۆرتێکی ڕۆژنامەی "ۆوڵ ستریت جۆرناڵ"ی ئەمریکی لەو باریەوە ئاماژەی بەوەکردبوو "لە ئێستادا کاری کازمی ئەوەیە هاوسەنگێک لە نێوان ئەمریکا و ئێران لە عێراقدا دروست بکات و ڕێگری لەو بکات کەعێراق ببێت بە گۆڕەپانی جەنگی نێوان ئەو دوو هێزە".\nلە 7ى نیسانی ڕابردوو، مایک پۆمپیۆ، وەزیری دەرەوەی ئەمریکا، داوایکرد گفتوگۆیەکی ستراتیژی بۆ ڕێکخستنەوەی پەیوەندییەکانی عێراق وئەمریکا ئەنجامبدرێت.


ئدارەی ترامپ ولەدەستدانی جڵەوی موبادەرە لە رۆژھەڵات\nلەیەکەم تاقیکردنەوەو وبەریەکەوتنی بەرژەوەندی لەناوچەکە لەلایان ھەردوو زلھێزی جیھان ئەمریکا و روسیا .ویاریکەرە سەرەکیەکانی ناوچەکە کە گرنگترینیان ئێران و تورکیایە .بۆ یەکەم جار دوای کۆتایھاتنی جەنگی سارد وھەرەسی بلۆکی سۆسیالستی . ئەمریکا بە رابەرایەتی ئیدارەی ترامپ جڵەوی ئیدارەدانی قەیرانەکانی لەدەست دا لە لەماوەکانی پێشو ھەریەک لەعێراق و یەمەن ولیبیا و ئیستاش لەسوریا پاش ئەوەی بێ دەنگیەکی شەرمنانەی ھەڵبژارد لەبەرامبەر قڕ کردن وداگیر کردنی ناوچەکانی تاکە ھاوپەیمانی ئەمریکا لەناوچەکە کە ھاوپەیمانی بو لەقەڵا چۆکردنی . دیاردەی داعش لەناوچەکە .\nئیستا کە چڵەوی ئاراستەی گەمەکە لەدەست ئەمریکا ھێدی ھێدی روسیا ھاوپەیمانەکانی لەلایەک وەدەریان نا ولەلایەکی دیکە تورکیا کە ئەندامی ناتۆیە .\nھەرھەمویان بەپێی قەبارەی خۆیان دەجەنگن بۆ بەدەستھێنانی دەستکەوتی زیاتر لە گۆرەپانی سوریا.\nرۆڵی روسیا لەپەرەسەندن دایە.\nئەوەی تۆزێک بەوردی بروانێتە گۆرەپانی ململانێ بەئاسانی بۆی دەردەکەوێ کە رۆژ لەدوای رۆژ ھەژمونی روسەکان لەگەشە دایە لە سوریا .روسەکان لەپێناو فراوانکردنی پانتایی جوگرافی خۆیان چەندین سەوداو موساوەمەیان ئەنجامداوە لەگەڵ تورکیا .پێشتر شاری حەلەب .وئیستاش لەبەرامبەر عەفرین شاری ئیدلب وناوچەی وغوتە کە پانتایەکەی ١١٠کلم ودانیشتاونی زیاتر لە دوو ملیۆن کەسە کە ئیستا بەبەرچاوی ھەمو جیھانەوە ھاوشێوەی عەفرین جینۆساید دەکرێ.\nئەوەی ئاشکرایە گەمەکەران ئەزانن چیان دەوێ جگە لە ئەمریکا ئەوان ئیستراتیجیان رونە . ....\nئەمریکا چی دەست دەکەوێ لەلاوازبونی ھاوپەیمانەکەی.\nبێدەنگی ترامپ لەبەرامبەر لەناوبردنی تاکەھاوپەیمانی کە کوردە دەستکەوتەکانی چیە .سەرەتا دەبێ ئەوە بزانین تورکیا پەیوەندیەکانی زیاد لەپێویست ئاڵۆز بوە لەگەڵ ئەمریکا .لەبەرامبەردا روسیا بۆ دابرانی تورکیا بەکرداری لە ناتۆ رێکەوتنی لەگەڵدا ئەنجامداوە لەسەر کێشەی سوریا ولەھەوڵدایە ئەم پەیوەندیە پەرەپێ بدا لەپێناو کەلێنێک لەباشوری ناتۆ . ئەمە جگە لەقەبوڵ نەکردنی تورکیا وەک ئەندام لە یەکێتی ئەوروپا چەندین کێشەی جەوھەری دیکە ھەیە لەنێوان ئەندامانی ناتۆ وتورکیا زەقترینیان دۆزی کوردو رەوشی مافی مرۆڤ لەتورکیا . ھەربۆیە ئیدارەی ترامپ دەیەوێ تورکیا نەکەوێتە باوەشی روسیا وچاوپۆشی لە کردەوە سەربازیەکانی دەکات .\nبەکوردێکەی ئەویش ھاوشێوەی روسیا دۆسەی کورد لەرۆژھەڵات دەکاتە قوربانی ئەگەرێکی نادیار لەگەڵ ھاوپەیمانە کلاسیکەکەی لەناوچەکە.\nتورکیا چی دەوێ لەم ئۆپراسیۆنە.\nپێشتر تورکیا زۆر ھەوڵی ئەدا جێ پێی خۆی بکاتەوە لە ناو سوریا . لەسەرەتادا تورکیا ئەودەرفەتەی نەبو تاکو دەرکەوتنی گروپە توندرەوەکان .ورێکخستنیان لەناو خاکی تورکیا بەداعشیشەوە. بەڵام پاش دۆرانی ئەم گروپانە وبەرگە نەگرتنی ئەمریکاو ھاوپەیمانەکەی کە کورد بو لەلایەک ولەلایەکی دیکە روسیاو ئێران و رژێمی ئەسەد وگروپە شیعەکان ولەدەستدانی زۆربەی ناوچەکان وەک حەلەب و رەقە.\nئەوکات تورکیا ھەستی بەمەترسی کرد بۆیە دواجار بریاری دا راستەوخۆ بچێتە ناو ھاوکێشەکەوە.\nئێران چی دەستدەکەوێ لەم ھاوکێشە ئاڵۆزە.\nبەرەی شیعە بەرابەرایەتی کۆماری ئیسلامی ئێران لەھەمو بەرەکان لەگەشەدایە بەھۆی بازاری چەک فرۆشتن لەلایەن زل ھێزەکانەوە .ئەوەی جێی سەرنجە ئەوەیە رۆژئاواو ئەمریکا بەتایبەت جڵەویان بۆ ئێران شل کردوە لەپێناو ساغ کردنەوەی عەمباری چەک وتەکنەلۆژیای جەنگی بەوڵاتانی کەنداو کە ئەمریکا ئێرانی وەک دێوەزمەیەک ومەترسیەک وێناکردوە بۆ ئەو وڵاتانە وتەنھا لە ساڵی٢٠١٧بەبەھای٦٠٠ملیار دۆلار چەک وجبەخانەی بە سوعودیا وقەتەر وئیمارات فرۆشتوە .\nئەم ھاوکێشەیە وای لەئێران کردوە زیاتر پەل بھاویژێ وھەمو ھەوڵەکانی خۆی خستۆتە گەڕ بۆ تەواو کردنی ھیلالی شیعی\nوتاکو ئەمرۆ بۆی چۆتە سەر .\nکورد درەنگ تێدەگات.\nکورد بەدرێژایی مێژو دۆستی نەبوە جگە لەچیاکان وئەزمونی تاڵی ھەیە لەوبارەیەوە\nھەرکات دۆزی ئەم نەتەوە بێ ناسنامەیە پەرەی سەندبێ کە ھەرھەموی بەشۆرش وخوێن قوربانیدانی زۆر بوە زلھێزەکان سەودایان بە دۆزی کوردەوە کردوە .لەنمونەی ئەوە .شێخ سەعیدی پیران لەدوای جەنگی جیھانی یەکەم وسۆڤێت لە کۆماری مھاباد . پەیماننامەی جەزائیر وکێسنجەر . ھتدا....... کورد قەت نەیتوانیوە ببێ بەیاریکەر بەڵکو یاری پێکراو. ئەوەی کەجێگای داخە کورد کاتێک جۆرێک لەکەش وھاوسۆزیەکی نیمچە نێودەوڵەتی بۆ دورست ئەبێ لەدۆخێکی مێژویی دیاری کراو خێرا ھەنگاوی ھەڵەی ئیستراتیجی دەھاویژێ وەھەمو ھێلکەکانی دەخاتە سەبەتەی ھێزێکی دیاری کراوەوە.\nریفراندۆم زۆر شتی پێ وتین بەڵام کێشەی کورد لە زاکیرەی دایە زو شتی لەبیر دەچێتەوە. ھەرچەندە کوردانی رۆژ ئاوا ویستیان کەڵک لەئەزمونە شکست خواردۆکەی ئێمە وەرگرن و ھێلکەکانیان دابەش کرد بەسەر چەند سەبەتەیەکدا بەڵام درەنگ لەوە تێگەیشتن کە کورد دۆستی نیە جگە لەچیاکان ویاریپێکراوێکی بێ ئەرزشە.\nدەشێت ئەم خوێندنەوەی ئێمە بەشێکی راستیەکەبێ وبەشەکانی دیکەی راستی مەسەلەکە شتێکی تربێ رەنگە عەفرین ببێتە خاڵی لاوازکردنی چەند ھێزێک لەوانە تورکیاو ئێران و ئەمریکا بەئەنقەست بێ دەنگی ھەڵبژاردوە .ودەیەوێ لەجەولەی دووەم دا ھەردوو ھێز لەزۆنگاوی گۆرەپانی سوریا نوقم بکات ودووچاری جەنگێکی نەزیفی درێژخایەنیان بکات ولەبەرامبەر چەندین دۆسەی دیکە لەگەڵ روسیا سەوداو مامەڵەی پێوە بکات لەھاوشێوە دورگەی قەرم و فایلی ئەتۆم وبازرگانی نێودەوڵەتی.


رێگاي ئێوه ئابوري » هەوڵەکانی پەکەکە بۆ رزگاربوون لە ناوچوون\nهەوڵەکانی پەکەکە بۆ رزگاربوون لە ناوچوون\nدوا بەدوای ڕووداوەكەی ڕێستۆرانتەكەی هۆقەبەز لە مانگی پێشوودا و كوشتنی دیبلۆماتكارە توركەكە لە شاری هەولێر، توركیا چەند جارێك هەوڵیداوە بۆ ئەوەی پارتی بخاتە ناو ململانێكانی لەگەڵ پەكەكە. لەبەرانبەر ئەوەدا دەسەڵاتدارانی هەرێمی كوردستان لەگەڵ ئەوەن پرسی توركیاو پەكەكەو ئاڵۆزییەكانی باكووری كوردستان بەگفتوگۆ چارەسەر بكرێت‌و هەردوولا بگەڕێنەوە بۆ پرۆسەی ئاشتی.\nلەكاتێكدا توركیا دەیەوێت پارتی دیموكراتی كوردستان بەشداری پێبكات لەپرۆسەی سەربازی لەناوچەكانی هەرێمی كوردستان بۆ وەدەرنانی پارتی كرێكارانی كوردستان (پەكەكە) لەسەر سنووری چیاكانی قەندیل، پەكەكەو پارتی دیموكراتی گەلانیش جەخت دەكەنەوە، كە دەیانەوێت با گفتوگۆ بگەڕێتەوە بۆ سەر مێزی گفتوگۆو چارەسەری ئاشتیانە.\nپەكەكە پارتێكی چەپڕەوی كوردییە، كە لەهەشتاكانی سەدەی رابردووەوە لەلایەن عەبدوڵڵا ئۆجەلانەوە دروست كراوە، كە ناوبراو لە ئێستادا لەلایەن توركیاوە دەستبەسەرە، ئەویش بەهۆی ئەوەی کە لە خۆی و پارتەکەی لە نێو لیستی تێرۆری تورکیا و جیهاندان. پەكەكە لەساڵی ١٩٨٤وە دەستی كردووە بە ڕووبەڕووبوونەوەی سەربازی لەگەڵ توركیا، كە ئەو پارتە لەلایەن ئەنقەرەوە بە “گروپی تیرۆرستی” لەقەڵەم دراوە.\nپارتی دیموكراتیش پارێكی سیاسی كوردییەو لەلایەن مەسعود بارزانیوە سەركردایەتی دەكرێت‌و لە ساڵی ١٩٤٦ ، كە لەلایەن باوكی موستەفا بارزانیەوە دروستبووە، توركیا دەیەوێت بیخاتە شەڕ لەگەڵ پەكەكە، ئەوەش بەهۆی دەسەڵاتی ئەو پارتە لەناوچەكانی هەرێمی كوردستان.\nئەمە لەكاتێكدایە دوو رۆژە شاندێكی پارتی دیموكراتی گەلان هەدەپە بەسەرۆكایەتی سزای تەمەلی هاوسەرۆكی پارتەكە لەهەرێمی كوردستانەو شاندەكەش جەختیكردەوە، ئەوان بۆ ئەوە هاتوونەتە هەرێمی كوردستان تا رێگە چارە بۆ كێشەكان بدۆزینەوە.\nبرچسب ها : پارتی , پەژاک , پەکەکە , سزای تەملی , عەبدۆڵا ئۆجالان , هەدەپە)


كۆڵبەرێكی كورد لە ژێر ئەشكەنجەی سەربازانی سوپای توركیا گیانی لەدەستدا - تۆڕی میدیایی خەڵک\nلەسەر سنوری نێوان و ڕۆژهەڵات و باكووری كوردستان دوو كۆڵبەر لەلایەن هێزەكانی سنوری توركیاوە دەستگیركران و بەهۆی ئەشكەنجەدانەوە یەكێك لە دەستگیكراوەكان گیانی لەدەستدا و ئەوەی دیكەش بەسەختی برینداربووە.\nماڵپەڕی تایبەت بە گواستنەوەی هەواڵی كۆڵبەرەكانی سنوری نێوان ڕۆژهەڵات و باكوور و باشووری كوردستان بڵاویكردەوە، كە دوو كۆڵبەر دوای ئەوەی لەلایەن سەربازانی توركیاوە لەسەر سنوور دەستگیردەكرێن و ئەشكەنجە دەدرێن و بەو هۆیەوە یەكێكیان گیانی لەدەستدا.\nباس لەوە شكراوە، كە هەردوو كۆڵبەرەكە خەڵكی ڕۆژهەڵاتی كوردستانن و ناویان (حەسەن كەچەلانلو) و (بەهرام سەمەدی)یە و دوای دەستگیركردنیان، لەلایەن سەربازانی سوپای توركیاوە بە توندی ئەشكەنجەدراون.\nئەوەشخراوەتەڕوو، دوای ئەشكەنجەدانیان (حەسەن كەچەلانلو) كە تەمەنی ٣٥ ساڵە و باوكی سێ منداڵە، گیانی لەدەستداوە و كۆڵبەرەكەی دیكەیان بەناوی (بەهرام سەمەدی) ڕزگاری بووە و خۆی گەیاندۆتە یەكێك لەگوندەكانی سنوری ڕۆژهەڵاتی كوردستان.\n27 نیسان 2021 9.39 am\nخەڵك كۆڵبەرێكی خەڵكی سەردەشت بە تەقەی ڕاستەوخۆی هێزە چەكدارەكانی ئێران بریندار كرا. ڕێكخراوی مافی مرۆڤی هەنگاو…


هەواڵی پاڵەوانێتی کچەکەی بەشار ئەسەد له تاران راستە؟ - Mehr News Agency\n9 tîrmehê 2016 - 12:37\nNews Code 4211\nبه‌ڕاپۆرتی ئاژانسی هه‌واڵی مێهر، هه‌واڵه‌کان باس له‌وه ده‌که‌ن که شام ئه‌سه‌د کچه‌که‌ی به‌شار ئه‌سه‌د لە کێبڕکێیەکانی بازبردن بە ئەسپەوە لە تاران بووه‌ته پاڵه‌وان، بەڵام بەشار ئەسەد کچێکی بە ناوی " شام " نیە.\nلەم هەواڵانەدا هاتووە کە " کەسە براوەکانی کێبڕکێیە نێونەتەوەییەکانی بازبردن بە ئەسپەوە لە تاران دیاری کران و خاڵی سەیر ئەوەیه کە کچی سەرۆک کۆماری سووریا لە بەشی تازەلاوان بووەتە پاڵه‌وان و پله‌ی یه‌که‌می مسۆگه‌ر کردووه."\nلە کۆتایی یەکەم خولی کێبڕکێیە نێونەتەوەییەکانی بازبردن بە ئەسپەوە لە ئاستی تەمەنیی تازەلاواندا لە یانه‌ی" بام "ی تاران کەسە براوەکان دیاری کران و لە ئاستی تازەلاوان بیست چاک سوار بەشداربوون کە کەسی براوە "شام الاسد" بە ئەسپێک بەناوی" باب سودی" لە سووریاوەیە.\nڕاستیه‌که ئه‌وه‌یه که بە پێچەوانەی ئەوەی لە هەواڵەکاندا راگەیێدراوە، ئەسەد تەنیا دوو کوڕی بەناوەکانی " حافظ" و " کەریم" و کچێک بە ناوی "زین" هەیە و "شام الاسد" کچی ژنراڵ "ماهر الاسد" برای بەشار ئەسەدە.


27 January 2022 12:56\nپەیامی کورد … کوژرانی سێ ژنی ئەندامی بنەماڵەیەک لە کرماشان\nلە یەکێک لە گەڕەکەکانی کرماشان دایکێک و دوو کچی لەلایەن زاوای پێشووی ئەو بنەماڵەیەوە کوژران.\n، کاتژمێر ٤ی سەر لە بەیانی ڕۆژی پێنجشەممە ٧ی ڕێبەندانی ٢٧٢١ (٢٧ی ژانویەی ٢٠٢٢) سێ ژنی ئەندامی یەک بنەماڵە کە بریتین لە دایکێکی ٥٥ ساڵ و دو کچی ٣٥ ساڵ و ٣١ ساڵ لەلایەن زاوای پێشووی ئەو بنەماڵەیەوە بە چەک کوژران.\nعەلی ئەکبەر جاویدان فەرماندەی هێزی ئینتزامیی کرماشان رایگەیاندووە، ئەم کوشتنە لە شارەکی پەردیسی کرماشان رووی داوە و بکووژ کە خوشکەزایی دایکی ئەو بنەماڵەیە و زاوای پێشووشیان بووە، دوای چوار کاتژمێر دەستبەسەر کراوە.\nبە گوتەی ناوبراو، بکووژ دانی بەوەدا ناوە کە بە هۆی ڕق و کینە ئەم کەسانەی کوشتووە.\nیەکێک لە کوژراوەکان کە تەمەنی ٣١ ساڵ بووە پێشتر هاوسەری بکوژ بووە و پێش ٥ ساڵ لەیەکدی جیابوونەتەوە و منداڵێکی ٦ ساڵانیان هەبووە کە لای ناوبراو بووە و کە دایکی و داپیری و پووری لەپێش چاوی ناوبراو کوژراون.


پێشبینی بورجەکان بۆ ئەمڕۆ 12ی کانونی دوەم لە خەندان لایفەوە بخوێنەرەوە.\nئەمرۆ دەرونت ئارامە هەست بە باشتربون دەکەیت، لەلایەنی سۆزدارییەوە رۆژێکی تایبەت بەسەر دەبەیت، رەنگە لەلایەن خۆشەویستەکەتەوە سوپرایزت بۆ بکرێت کە وادەکات یادگاریەکانی رابردو زیندوبکەنەوە، وادەردەکەوێت هەندێک بەربەست بێتە پێشت لەلایەنی پیشەییەوە بەڵام نیگەران مەبە، دەتوانیت بەسەریدا زاڵ ببیت.\nچانسی ئەوە دێتە بەردەمت لایەنی داراییت بەهێز بکەیت و ئەو کێشانەت چارەسەر بکەیت کە بەهۆی گرفتی ماددیەوە بۆت دروست ببون، ئەگەر دەتەوێت ئەمڕۆ بە دڵخۆشیەوە بەسەر بەریت دوربکەوە لە هەر جۆرە دەمەقاڵێیەک لە ژیانی تایبەتیتدا، کەسە خۆشەویستەکانت پێویستیان پێتە، پێویستە کاتیان بۆ تەرخان بکەیت.\nهەندێک کێشە لە ژیانی سۆزداریتدا دروست دەبێت، باسترە کۆنترۆڵی خۆت بکەیت بۆ ئەوەی کێشەکانت گەورەتر نەبێت و بیر لە چارەسەرێکی باش بکەیتەوە، ئەمرۆ رۆژێکی گرنگە بۆ ئەوەی بڕیار بدەیت لە ژیانی تایبەتیتدا، هەروەها دەتوانیت ئامۆژگاری لە کەسانی متمانەپێکراو وەربگریت بۆ ئەوەی سەرکەوتن بەدەست بهێنیت.\nئەمڕۆ رۆژێکی گرنگ دەبێت لەلایەنی پیشەییەوە، پێویستە زیاتر هەوڵبدەیت بۆ ئەوەی تواناکانت دەربخەیت و بەرەو پلەیەکی بەرزتر هەنگاو بنێیت، پەلە مەکە دەربارەی ئەو بابەتانەی پەیوەندیان بە داهاتوتەوە هەیە، هەوڵبدە بە وردی بیری لێبکەیتەوە، هەوڵبدە تێگەیشتن لە نێوان تۆ و خۆشەویستەکەت هەبێت بۆ ئەوەی زیاتر پەیوەندیتان بەهێز ببێت.\nئەمڕۆ بە تەواوی سەرقاڵ دەبیت و هەست بە ماندوبونێکی زۆر دەکەیت بەهۆی بەردەوام کارکردنتەوە لەلایەنی پیشەییەوە، رۆژێکی رۆمانسی دەبێت بۆ ئەو کەسانەی لە خۆشەویستیدان، زیاتر گرنگیان پێدەدرێت لەلایەن خۆشەویستەکەیانەوە، لەلایەنی تەندروستییەوە ئەمڕۆ هەست بە باشی دەکەیت، بەڵام دەرونت کەمێک ماندوە.\nئەمرۆ کێشە تایبەتیەکانت زیاتر دەبێت، بەتایبەتی لەگەڵ ئەندامانی خێزانەکەت هیچ هۆکارێک نیە بۆ ئەوەی نیگەران بیت دەربارەی لایەنی پیشەییت، هەموشتێک جێگیرە و بەم شێوەیە هەست بە ئاسودەیی دەکەیت، زیاتر سەرنجت لەسەر تەندروستیت بێت و خۆت فەرامۆش مەکە.\nئەمڕۆ رۆژێکی باش دەبێت بۆت، لەلایەنی دەرونییەوە هەست بە باشی دەکەیت، هیچ نیگەرانیەکت نییە، بەتایبەتی لەلایەنی پیشەییەوە، هەمو کارەکانت بەو شێوە ئەنجام دەدەیت کە پلانت بۆی داناوە، لەگەڵ ئەوەی بەهۆی زۆر سەرقاڵیت کاتت بۆ خێزانەکەت نەبوە، بەڵام چیتر بەو شێوە نابێت و دەرفەتی ئەوەت دەبێت کاتی زیاتر بۆ پەیوەندیە کۆمەڵایەتیەکانت تەرخان بکەیت.\nچەند کێشەیەک دوست دەبێت کە دەبێتە هۆی نیگەرانیت، بەتایبەتی لەلایەنی داراییەوە، بەهۆی زۆری ئەرکەکانت لەلایەنی پیشەییەوە هەست بە ماندوێتی دەکەیت، لەلایەنی سۆزدارییەوە پەیوەندیت لەگەڵ خۆشەویستەکەت زۆر باشە، پاڵپشتیکردنی خۆشەویستەکەت دەبێتە هۆی بەهێزبونی پەیوەندیتان، لەلایەنی تەندروستییەوە هەست بە باشی دەکەیت، بەڵام دەرونت نا ئارامە و پێویستت بە پشو وەرگرتن هەیە.\nلەلایەنی پیشەییەوە کارەکانت زۆر باش دەڕوات بەڕێوە و بەهۆی زۆر هەوڵدانتەوە ستایش دەکرێیت، هەندێک ناکۆکی لە نێوان تۆ و ئەندامێکی خێزانەکەت رودەدات، باشترە کۆنترۆڵی توڕەبونەکانت بکەیت، بۆ ئەوەی ناکۆکیەکەتان گەورەتر نەبێت، وریابە لەوەی چ کاتێک متمانە بە خۆشەویستەکەت بکەیت، بە کوێرانە دوای بڕیارەکانی مەکەوە.\nئەو ناکۆیانەی لەگەڵ ئەندامانی خێزانەکەت هەتبو کۆتایی دێت، هەوڵبدە لە کاتی گفتوگۆکردن وشەکانت زیاتر ئەرێنی بن و دوربکەوە لەوەی بە وشەکانت کەسانی چواردەورت بریندار بکەیت، لەلایەنی پیشەییەوە دڵنیابەوە لەوەی بە راستگۆیی کارەکانت ئەنجام بدەیت، بۆ ئەوەی کێشە تەندروستیەکانت چارەسەر بکەیت بایەخ بە وەرزش کردن بدە.\nئەگەر بەدوای سەرکەوتنەوەیت پێویستە زیاتر هەوڵبدەیت و ئەرکەکانت پشت گوێ نەخەیت، چانسی ئەوە دێتە بەردەمت تواناکانت دەربخەیت، ئەم چەند رۆژە بیر لە رابردوت مەکەرەوە چونکە رێگری دەکات لەوەی لە داهاتو سەرکەوتنەدەست بهێنیت، ئەمڕۆ رۆژێکی ئاسایی دەبێت لەلایەنی پیشەییەوە.\nپەیوەندی سۆزدارییت جێگیرە، بۆ ئەوەی هیچ لێکتێنەگەیشتنێک لە نێوانتان رونەدات هەوڵبدە بە ژیرانە گفتوگۆ بکەن، لەلایەنی پیشەییەوە چەند هەواڵێکی خۆشت پێدەگات، لەلایەن کەسانی دیکەوە ئامۆژگاری دەکرێیت، باشترە ئامۆژگاریەکانیان بە هەند وەربگریت، سیستمی خۆراکی تەندروست پەیڕەو بکە لە پێناو تەندروستیت.\nئه‌م بابه‌ته 46559 جار خوێنراوه‌ته‌وه


زانکۆی ڕاپەڕین - زانكۆی ڕاپەڕین ڕۆژی هەڵكردنی ئاڵای كوردستانی بەرز ڕاگرت\nزانكۆی ڕاپەڕین ڕۆژی هەڵكردنی ئاڵای كوردستانی بەرز ڕاگرت\nبڵاوکراوەتەوە لە 17 کانونی یەکەم 2019 . سەردانەكان: 482\nئەمڕۆ سێ شەممە ١٧ – ١٢ - ٢٠١٩، بەئامادەبونی ئەندامانی ئەنجومەنی زانکۆ و مامۆستایان و فەرمانبەران و خوێندکاران و ژمارەیەك بەڕێوەبەری فەرمانگە حكومیەكانی ناوچەكە، لە بینای کۆلێژی زانستە مرۆڤایەتیەکانی زانکۆی ڕاپەڕين بە هەڵكردنی ئاڵای پیرۆزی كوردستان ئەو ڕۆژە نەتەوەییە بەرز ڕاگیراو دواتریش لەهۆڵی چالاكییەكان ژمارەیەك چالاكی بەڕێوەچوون.\nرێورەسمی هەڵكردنی ئاڵای كوردستان لەكۆلێژی زانستە مرۆڤایەتییەكان لەلایەن بەڕێوەبەرایەتی چالاكی وەرزش و رۆشنبیری ریكخرابوو، كە تێیدا سەرەتا، بەڕێز (پ.ی.د. دارا تۆفیق كاكەئەمین) یاریدەدەری سەرۆكی زانكۆ بۆ كاروباری خوێندكاران وتەی سەرۆکایەتی زانکۆی ڕاپەڕینی بەبۆنەی ڕۆژی ئاڵاوە پێشکەش کرد، لە وتەکەیدا کورتەیەکی مێژوویی لە بارەی دیاریکردنی ڕۆژی ئاڵای کوردستان و مێژوی هەڵکردنی ئاڵای کوردستان باسکرد. هەروەک بونی ئاڵای بۆ ڕەمز و ناساندنی هەر نەتەوە بە گرنگ ناوبرد.\nدواتریش چالاكییەكی شانۆیی لەلایەن ژمارەیەك خوێندكاراوە نمایشكراو سیمینارێكیش دەربارەی مێژووی ئاڵای كوردستان لەلایەن (م. رێبوار خالید) مامۆستا لەبەشی مێژووی كۆلێژی زانستە مرۆڤایەتییەكان پێشكەشی ئامادەبوان كرا.\nهەروەك دواتریش لەلایەن بەڕێوەبەرایەتی راگەیاندن و نوێنەرایەتی كۆمەڵەی خوێندكارانی كوردستان لەزانكۆی راپەڕین چەند چالاكییەك لەهۆڵی چالاكییەكانی زانكۆی راپەڕین بەئامادەبوونی سەدان خوێندكار پێشكەشكران.\nلەسەرەتادا وتاری سەرۆكایەتی زانكۆی راپەڕین لەلایەن بەڕێز د. بەهزاد وسو حمد بەڕێوەبەری گشتی سەنتەری توێژینەوە پێشكەشكراو بەگرنگییەوە باسی لەیادكردنەوەی رۆژی ئاڵای كوردستان و بۆنە نەتەوایەتییەكان كرد.\nدواتریش وتاری نوێنەرایەتی خوێندكارانی زانكۆی راپەڕین لەلایەن بەڕێز (ژیار حسێن ) پێشكەشكراو هەروەك وتاری لقی راپەڕینی كۆمەڵەی خوێندكارانیش لەلایەن بەڕێز (كێوان رشید) پێشكەشكرا.\nدواتریش شانۆییەك نمایشكراو فیلمێكی دۆكیومێنتاریش دەبارەی ئاڵای كوردستان نمایشكرا و پێشانگایەكی فۆتۆگرافیش بۆ ژمارەیەك لە فۆتۆگرافەرانی رانیە كرایەوە كە بەڕێوەبەرایەتی وەرزش و لاوانی رانیە سپۆنسەری پێشانگاكەی كردبوو.\nزانکۆی ڕاپەڕین ساڵانە هاوشێوەی سەرجەم دامو دەزگا حکومییەکانی هەرێمی کوردستان ئەم ڕۆژە بەرز ڕادەگرێت و بەو بۆنەیەوە چەندین چالاکی زانستی و کەلتووری و ئەنجامدەدات، ئەمساڵیش بەڕێوەبەرایەتی چالاکی وەرزشی و ڕۆشنبیری لە زانکۆی ڕاپەڕین چالاکییەکی لەم ڕۆژە نەتەوەییەدا ڕێکخست.


مێژوی ئەمڕۆ Dec 15, 2020\n- لە رۆژى 16/12/1775 جاین ئوستن (Jane Austen)، ژنه رۆماننوس و چیرۆكنوس و نوسه‌ری ئینگلیزی لە دایکبووە، لە رۆژى 18/7/1817 لە تەمەنى (41) ساڵى بە نەخۆشى لە شارى وینجستەر کۆچى دوایى کردووە.\n- لە رۆژى 16/12/1863 جۆرج سانتایانا (George Santayana)، فەیلەسوف، رۆماننوس، شاعیر و نوسەر و ئه‌كادیمیستى ئیسپانى ئەمەریکى لە شارى مەدرید لە دایکبووە، لە رۆژى 26/9/1952 لە ته‌مه‌نى (89) ساڵى بە نەخۆشى شێرپەنجە له شارى رۆماى ئیتاڵیا کۆچى دوایى کردووە.\n- لە رۆژى 16/12/1882 زولتان کودالی (Kodály Zoltán)، موزیسیان و ئاوازدانه‌ر و ئه‌كادیمیستى هه‌نگاری لە شارى کیکسکیمیت لە هەنگاریا لە دایکبووە، لە رۆژى 6/3/1967 لە تەمەنى (84) ساڵى بە جەڵتەى دڵ لە شارى بوداپێست لە مەجەر کۆچى دوایى کردووە.\n- لە رۆژى 16/12/1897 ئه‌لفۆنس دودیه (Alphonse Daudet)، رۆماننوس و شاعیر و شانۆنوس و سیناریۆنوس و نوسه‌رى فه‌ره‌نسی لە تەمەنى (57) ساڵى لە شارى پاریس به نه‌خۆشى کۆچى دوایى کردووە، لە رۆژى 13/5/1840 لە شارى نیم لە فەڕەنسا لە دایکبووە.\n- لە رۆژى 16/12/1902 رافائیل ئه‌لبرتی (Rafael Alberti )، شاعیر و شانۆنوسی ئیسپانی لە شارى ئیل پویرتۆ دى سانتا ماریا لە ئیسپانیا لە دایکبووە، لە رۆژى 28/10/1999 لە تەمەنى (96) ساڵى لە شارى ئیل پویرتۆ دى سانتا ماریا لە ئیسپانیا کۆچى دوایى کردووە.\n- لە رۆژى 16/12/1917 ئارسه‌ر سی کلارک (Arthur C. Clarke)، رۆماننوس و سیناریۆنوس و نوسه‌ری ئینگلیزی لە دایکبووە، لە رۆژى 19/3/2008 لە تەمەنى (90) ساڵى بە نەخۆشى دڵ لە شارى کۆلۆمبۆ لە سریلانکا کۆچى دوایى کردووە.\n- لە رۆژى 16/12/1928 فیلیپ ک. دیک (Philip K. Dick)، رۆماننوس و چیرۆكنوس و نوسه‌ری ئه‌مریکی لە شارى شیکاگۆ لە ویلایەتى ئیلینوى لە دایکبووە، لە رۆژى 2/3/1982 لە تەمەنى (53) ساڵى بە جەڵتەى مێشک لە شارى سانتا ئانا لە ویلایەتى کالیفۆرنیا کۆچى دوایى کردووە.\n- لە رۆژى 16/12/1965 سۆمه‌رست مۆم (Somerset Maugham)، رۆماننوس و شانۆنوس و سیناریۆنوس و ره‌خنه‌گرى ئه‌ده‌بى و نوسه‌ری ئینگلیزی لە تەمەنى (91) ساڵى بە نەخۆشى لە شارى نیس کۆچى دوایى کردووە، لە رۆژى 25/1/1874 لە شارى پاریس لە دایکبووە.\n- لە رۆژى 16/12/1965 سومرست مۆم (William Somerset Maugham)، رۆماننوس و شانۆنوس و سیناریۆنوس و ره‌خنه‌گرى ئه‌ده‌بى و نوسه‌ری ئینگلیزى لە تەمەنى (91) ساڵى لە شارى نیس لە فەڕەنسا کۆچى دوایى کردووە، لە رۆژى 25/1/1874 لە شارى پاریس لە دایکبووە.\n- لە رۆژى 16/12/2006 ماجدە خەتیب، ئەکتەرى میسرى لە تەمەنى (63) ساڵى بە نەخۆشى لە شارى قاهیرە کۆچى دوایى کردووە، لە رۆژى 2/10/1943 لە شارى قاهیرە لە دایکبووە، لە ساڵى 1960 تاکو ساڵى 2006 بەشدارى له کارى هونەریدا کردووە.\n- لە رۆژى 16/12/2014 نادر جەلال، ئەکتەر و دەرهێنەری میسری لە تەمەنى (73) ساڵى کۆچى دوایى کردووە، لە رۆژى 29/1/1941 لە دایکبووە.


٢٣ ئوت ٢٠١٩ - ٠١ خەرمانان ١٣٩٨ - ١٥:٣٤ تاران\n١٣٩٣/٠٥/١٤ - ٠٥-٠٨-٢٠١٤ - ١٢:٣٣ تاران ٥٢٥٦ قه‌باره‌ی فۆنت:\nئاژانسی كوردپا: لە كۆڵان و شەقامەكانی شاری کۆبانی (عین العرب) لە كوردستانی سووریا تێكهەڵچوون و پێكدادانەكان لەنێوان چەكدارەكانی سەر بە رێكخراوی رادیكاڵی "داعش" و هێزەكانی "یەپەگە" بەردەوامە و كۆمەڵگەی نێودەوڵەتیش شایەتی تێكهەڵچوونی زۆر قورس و خوێناوی لەو شارەدایە.\nپریشكی شەڕی سووریا لەگەڵ ناڕازیان لەكاتێكدا كوردستانی سووریا و بەتایبەتی شاری کۆبانی گرتەوە، كە كوردەكان ماوەیەك لەمەوبەر سیستەمی "خۆبەڕێوەبەریی دێمۆكراتیكیان" لە قاڵبی سێ‌كانتۆندا راگەیاند و لەو كاتەوە هەتا ئێستا كوردەكان توانیویانە لە چەندین جبهەوە لەگەڵ داعش بەربەرەكانێ بكەن، بەڵام ئەوەی هەتا ئێستا نەیانتوانیوە تێیدا سەركەتوو بن، كۆنترۆڵ كردنی تەواوی شاری کۆبانییە.\nكۆماس شابازی دەڵێت: ئەو گەمارۆیەی خراوەتە سەر شاری کۆبانی ماوەی ساڵێكە بەردەوامە، بەڵام ئەو گەمارۆیە لەم دوایانەدا زۆر توندتر بۆتەوە و گرووپی "داعش" هێرشەكانی بۆ سەر ئەو شارە و دەورووبەری چڕتر كردۆتەوە.\nدەگوترێت، ژمارەیەک لە کوردەکانی وڵاتی تورکیا بۆ پشتگیریی خەڵکی کۆبانی لە سنوورەکانی ئەو وڵاتە پەڕیونەتەوەو گەیشتوونەتە کۆبانی و هاوکات چالاکانی مافی مرۆڤی کورد بۆ پشتیوانی لە خەڵکی کۆبانی کەمپەینێکیان لەژێر ناوی "کۆبانی بە تەنیا نییە" لە تۆڕە کۆمەڵایەتییەکان وەڕێخستووە.


کامەران چروستانی: دەسکی تەورەکە بە داری کوردستان دروست کرا. – WTARIKURD\nبێگومان وەک کوردێک هەرگیز حەز ناکەم پێگە و قەوارەی کورد نە لاواز بێت و نە بچووک ببێتەوە، چونکە لەلام ڕوونە کە دەوروبەرمان بە دوژمن تەنراوە و لە هەر لاوازییەکدا ئەوان نەک بە هانامانەوە نایەن، بەڵکوو ئەو لاوازییە لە بەرژەوەندی خۆیاندا بەکاری دەهێنن و ئەوەندەی تر لاوازترمان دەکەن. هاوکات دڵشاد و بەختەوەرم بە هەر قەوارەیەکی کوردی لە هەر شوێنێک و لە هەر کاتێکدا بێت.\nبەڵام لەم ماوەی دواییەدا زۆر باس لە لاوازکردنی قەوارەی باشووری کوردستان دەکرێت و گوایە بەغداد بارودۆخی هەنووکەیی ئێستای کوردستان و ناوچەکە لە بەرژەوەندی خۆی دژ بە ئێمە بەکار دەهێنێت. هەندێک جاریش ئەم قەیرانانەی ئێستای کوردستان دەگەڕێننەوە بۆ پیلانی دوژمنانی کوردستان لە دەوروبەر، بەڵام ئەمەیان وا نییە.\nدەسەڵاتدارانی کورد لە ماوەی بیست و نۆ ساڵدا گەلێک هەڵەی کوشندەیان کرد کە فیشەکێک بوو بە خەون و پێگەی گەلی کوردەوە لە باشوور:\nA- حیزبە کوردییەکان و بە تایبەت هەردوو حیزبی دەسەڵاتداری سەرەکی پارتی دیموکرات و یەکێتیی نیشتمانی هەرگیز تەبا و یەکگرتوو نەبوون، تەنیا لە دابەشکردن و بەشکردنی سامانی وڵاتەکەدا نەبێت، هەتا ڕادەیەک کە گەلێکجار ئەو ناتەبایی و شەڕەی خۆیان گەیاندۆتە ناو بەغدا. حیزبە کوردییەکان دەرسێکیان لە ئێران و تورکیا و سوریا وەرنەگرت کە لەسەر هیچ شتێک کۆک نەبن ئەوا لەسەر مەسەلەی کورد کۆکن. بەڵگەش دوای تێپەڕبوونی 29 ساڵ بەسەر حوکمڕانی کورددا هێزەکانی هەفتا و هەشتای سەر بەو دوو حیزبە یەکیان نەگرتۆتەوە سەرباری داواکاری و جەختکردنەوەی ئەمریکا و هاوپەیمانان لەسەر ئەم یەکگرتنەوەیە.\nB- دەسەڵاتدارانی کورد بە درێژایی تەمەنیان کاریان لەسەر بەرژەوەندی حیزبایەتی و کەسیی خۆیان کردووە و بەو پێیە خاڵێکی سەرەکییان لە دەست دا: پشتگیری و متمانەی شەقامی کوردی پێیان، لە کاتێکدا کە ڕۆڵەی کورد بۆ ئەو ئامانجە بەرزانە هەمیشە ئامادەی قوربانیدان و خۆفیداکردن بوون چونکە کورد بۆی دەرکەوت دروشم و قسەکان جگە لە قسەی بریقەدار و ناواخن بۆش هیچی دیکەی تێدا بەدی ناکرێت.\nC- ڕیفراندۆم: سەرباری پێگەی کورد وەک دەوڵەتێکی دیفاکتۆ پێش ئەنجامدانی ڕیفراندۆم، سەرباری پشتگیرنەکردنی نێودەوڵەتی بۆ ئەو پرۆسەیە، سەرباری داواکاریکردن زلهێزەکان بۆ ئەنجامنەدان و دواخستنی وادەی ڕیفراندۆمەکە، بەڵام سەرکردایەتی کورد سوور بوو لەسەر ئەنجامدانی. ئەمەش تاپۆیەکی ڕەش نەبوو بۆ کورد بەڵکوو تاپۆیەکی (ڕەشە) کە لەگەڵ خۆیدا بەدبەختییەکی ڕەشی لەدەستدانی نیوەی پانتایی هەرێم و لاوازبوونی پێگەی کوردی لە بەغدا لەگەڵ خۆیدا هێنا و پێدانی باجی ئەو (ڕەشییە) هەتا ئێستاش بەردەوامە.\nD- بازرگانیی نەوت: دەسەڵاتدارانی کورد لەم بوارەدا دوو هەڵەی کوشندەیان کرد: ئەو لایەنانەی ئەم پرۆسەیان بەڕێوە دەبرد لە ئاستی زانیاری و ئەزموونی بەڕێوەبردنی ئەم جۆرە پرۆسەیەدا لەو ئاستەدا نەبوون کە سەرکەوتوو بن، هەروەها چاوچنۆکی و گەندەڵیی لەم بوارەدا هۆکار بوو بۆ ئەوەی ئابووری هەرێم بە پێچەوانەی سامانی سەرکردەکانەوە، بەرەو داڕوخان بڕوات و حکومەتی هەرێمیش لەبری قازانج بکەوێتە ژێر قەرزێکی یەکجار گەورەوە.\nکورت و کرمانج؛ نامەوێت بچمە ناو قوڵایی کرۆکی دەسەڵاتی کوردی و وردەکاریی کارەساتی بەڕێوەبردن، وەلێ لەناو حیزبەکانی دەسەڵاتدا هزری ئەو ڕۆحەی کە شەڕی (براکوژی)یەکەی داگیرساند، هەر ئەو هزرەیە کە هەتا ئێستاش کوردستان بەڕێوە دەبات و هەر ئەوەش هۆکار بووە کە بە دەستی خۆمان قەوارە و پێگەی کوردستان بچووک و لاواز بکەینەوە، ئێمە خۆمان دەسکی تەورەکەمان لە دارەکانی ناو کوردستان دروست کرد و خۆمان بە دەستە نەزانی و ناپاکییەکانی خۆمان پێگەمان لە ناو وڵات و لە مەیدانی نێودەوڵەتیدا هێندە لاواز بکەین و خۆمان بگەیەنینە ئاستێک کە بە هەموو مەرجێکی بەغداد ڕازی ببین: ئەوەی دوێنێ ڕەتمان دەکردەوە و پێی ڕازی نەدەبووین و پەنجەی هەڕەشەمان ڕادەوەشاند، ئێستا بە خۆشحاڵییەوە ڕازین پێیان تەنیا و تەنیا بۆ ئەوەی بەغداد ڕازی ببێت لەسەر پێدانی موچەکانمان و هەروەها دڵنیا بین کە کورسییەکانی دەسەڵات داناڕمێن.


"مەسرور بارزانی پێشێلی ياسای کاری رۆژنامەوانی کردووە"\nHome›هەواڵ›کوردستان›“مەسرور بارزانی پێشێلی ياسای کاری رۆژنامەوانی کردووە”\n“مەسرور بارزانی پێشێلی ياسای کاری رۆژنامەوانی کردووە”\nرۆژنامەنوسانی سنووری سلێمانی بەدەر لە پارتی رەخنە لە سەرۆکی حکومەت دەگرن بەوەی جياکاری کردووە لە بانگێشتکردنی رۆژنامەنوسان بۆ کۆنگرەکەی، رێکخراوێکی پەيامنێرانيش دەڵێت “مەسرور بارزانی پێشێلی ياسای کاری رۆژنامەوانی کردووە”.\nرێکخراوی پەیامنێران بۆ ماف و گەشەپێدان، سەبارەت بە کۆنفرانسە رۆژنامەنوسييەکەی مەسرور بارزانی، سەرۆکی حکومەتی هەرێمی کوردستان، رايگەياند: مەسرور بارزانی سەرۆکی حکومەت جگە لە دەزگا راگەیاندنەکانی نزیک لەخۆیان و هەندێ کەناڵی عەرەبی، هیچ دەزگایەکی تری بانگ نەکردبوو بۆ کۆنگرە رۆژنامەوانیەکەی.\nدەشڵێن “وەک رێکخراوی پەیامنێران بۆ ماف و گەشەپێدان ئەم کارەی سەرۆکی حکومەت بە پێشێلکاری بەرامبەر بە ڕۆژنامەنووسان دەزانین و پێشمان وایە نەدەبوو ئەم پێشێلکارییه بەسەر سەرۆکوەزیرانی هەرێمی کوردستان تێپەرێت”.\nئاماژەی بەوەشکردووە: داواکارین لەسەرۆکی حکومەتی هەرێم بەداوادچوونی جدی بکا لەسەر ئەو جیا کارییە بەرامبەر بە دەزگای راگەیاندن و رۆژنامەنووسان کراوە.\nرێکخراوەکە جەختيشی کردووەتەوە: ئێمە لە رێکخراوی پەیامنێران بۆ ماف و گەشەپێدان نیگەرانین لەو جۆرە پێشێلکارییانەو بە دەرچوون لە یاسا بەرکارەکانی کاری رۆژنامەوانی لە هەرێمی کوردستانی دەزانین.\nئەمڕۆ چوارشەممە، مەسرور بارزانی سەرۆکی حکومەتی هەرێم کۆنفرانسێکی رۆژنامەوانی ئەنجامدا و تيايدا، ميدياکانی سەر بەحزبەکەی و نزيک لەو حزبە و چەند ميديايەکی عەرەبی بانگهێشتکرابوون.\nئەو پیاوەی لە سلێمانی 12چەقۆی لە هاوسەرەکەیدابو دەستگیرکرا\nباڵیۆزى نوێى ئێران له عێراق ده‌ستیبه‌كاره‌كه‌ى كرد


ڕاوێژکارێکى سەرۆک کۆمارى عێراق ڕایگەیاند، دواى ڕاسپاردنى لەلایەن پەرلەمانەوە، سەرۆک کۆمار دەستدەکات بە ڕاوێژکردن لەگەڵ کوتلەکانى پەرلەمان بۆ دیاریکردنى کەسێکى سەربەخۆ بۆ سەرۆک وەزیران.\nئەمڕۆ پەرلەمانى عێراق دەستلەکارکێشانەوەى عادل عەبدولمەهدى سەرۆک وەزیرانى عێراقى پەسەندکرد و داواشى لەسەرۆک کۆمار کرد، لەماوەى 15 ڕۆژدا کەسێک بۆ پێکهێنانى حکومەت دیاریبکات.\nحەسەن جیهاد ڕاوێژکارى سەرۆک کۆمارى عێراق بە ناس کوردى ڕاگەیاند “سەرۆک کۆمار ڕاوێژ لەگەڵ کوتلە سیاسییەکان دەکات، بۆ دیاریکردنى کەسێکى سەربەخۆ بۆ سەرۆک وەزیران کە جێگەى ڕەزامەندى شەقام بێت، بۆ ئەوەى سەرۆکایەتى حکومەت لە قۆناغى ڕاگوزەردا بکات تا ئەنجامدانى هەڵبژاردنى پەرلەمان”.\nوتیشى “ئەم کارانە گرنگن بۆ ئەوەى ڕێوشوێنە دەستورییەکان بچنە سەر سکەى خۆیان، سەرۆک کۆمار ئەمڕۆ ڕاسپێردراوە و بەم نزیکانە دەست بە ڕاوێژکردن دەکات لەگەڵ کوتلە سیاسییەکاندا”.\nلەگەڵ پەسەندکردنى دەستلەکارکێشانەوەى عەبدولمەهدى لەلایەن پەرلەمانەوە، بەشێک لە پەرلەمانتاران داوایان لەسەرۆک کۆمار کردووە کەسێک بۆ سەرۆک وەزیران دیاریبکات کە لەدواى ساڵى 2003 ەوە هیچ پۆستێکى لە پەرلەمان و حکومەتدا نەبوبێت.\nلەو بارەیەوە حەسەن جیهاد وتى “پەرلەمان لە ژێر کاریگەریى شەقامدایە، چونکە شەقام داوایەکى لەو شێوەیە دەکات، کە داوادەکەن سەرۆک وەزیرانى نوێ لەم چینە سیاسییە نەبێت و وەزیر و پەرلەمانتار نەبوبێت و بەرپرسیارێتیان نەبوبێت، بەڵکو سەربەخۆ بێت و لاى شەقام قبوڵکراو بێت، ئەگینا ئەو ناڕەزاییەى لە شەقام هەیە کپنابێتەوە”.\nحەسەن جیهاد پێیوایە، تێپەڕاندنى ئەم دۆخەى ئێستا “قورسە، هەوڵێکى گەورەى دەوێت تا بتوانیت خۆپیشاندەران ڕازى بکەیت، دەبێت قەناعەتیان پێبکرێت، هەموو لایەکیش هەوڵبدەن قەناعەتیان پێ بکەن، ئەوەى ئەوان دەیانەوێت دێتە دى، حکومەت نەما، پەرلەمانیش هەڵبژاردنى بۆ دەکرێت”.\nبەپێی دەستور لەکاتى دەستلەکارکێشانەوەى سەرۆک وەزیراندا، سەرۆک کۆمار بەشێوەیەکى کاتى دەسەڵاتەکانى سەرۆک وەزیران وەردەگرێت، بەڵام حەسەن جیهاد پێیوایە، ئەوە شتێکى ئاڵۆزە، سەرۆک کۆمار ئیستا کار لەسەر ئەوە دەکات لەگەڵ کوتلەکان کۆبێتەوە بۆ ئەوەى کاندیدێک دیارى بکەن بۆ سەرۆک وەزیران کە شەقامیش پێی ڕازى بێت.\nجەختیشیکردەوە، مەرج نییە لەماوەى یەک دوو ڕۆژدا سەرۆک وەزیرانى نوێ دیاریبکرێت، بەڵکو تا 15 بۆ 20 ڕۆژ ماوە هەیە، بەڵام دەبێت پەرلەمانیش یاساى هەڵبژاردن و کۆمسیۆن لەم هەفتەیەدا یەکلایی بکاتەوە”.\nدواى پەسەندکردنى دەستلەکارکێشانەوەى عادل عەبدولمەهدى، حکومەتى ئێستا بووە حکومەتى کاربەڕێکەر و تا دیاریکردنى کاندیدێک بۆ سەرۆک وەزیران و متمانەپێدانى لەلایەن پەرلەمانەوە عەبدولمەهدى سەرۆکایەتى حکومەتى کاربەڕێکەر دەکات.\nتا ئێستا هیچ کوتلەیەک داواى پۆستى سەرۆک وەزیرانى نوێی نەکردووە، لەکاتێکدا سالێک لەمەوبەر و دواى هەڵبژاردنى پەرلەمان ناکۆکى قوڵ کەوتە نێوانیانەوە لەسەر ئەو پۆستە، تا دواجار لەسەر عەبدولمەهدى وەکو کاندیدێکى جێگەى ڕەزامەندى هەموان ڕێککەوتن.\nتا ئێستا دیار نییە ئەمجارەش مشتومڕ لەو بارەیەوە سەرهەڵدەداتەوە یاخود نا، بەڵام پێناچێت لەبەر فشارى شەقام و خۆپیشاندەران هیچ کوتلەیەک داواى پۆستەکە بکات.\nهاوپەیمانى سائیرون کە خاوەنى زۆرترین کورسییە لە پەرلەمانى عێراق ڕایگەیاند، دەستبەرداریی داواى وەرگرتنى پۆستى سەرۆک وەزیرانى نوێ بووە.\nجەواد موسەوى پەرلەمانتارى سائیرون لە بەیاننامەیەکدا ئاماژەى بەوەکرد، سەرۆک کۆمار دەزانێت کە ئەوان دەستبەرداریی مافى خۆیان بوون لەو بارەیەوە، ڕازین لەسەر ئەو کاندیدەى گەل بۆ سەرۆک وەزیران کاندیدى دەکات.\nپەرلەمانتارێک: تورکیا لەوەشدا دەستی هەیە